Joe Hart

Joe Hart

Charles Joseph John "Joe" Hart (Shrewsbury, 19 ta' April 1987) huwa plejer tal-futbol Ingliż li jilgħab bħala gowler mal-klabb ta' Manchester City u t-tim nazzjonali Ingliż.

Ta' ħmistax-il sena diġà kien jivvjaġġa mat-tim tal-kbar ta' Shrewsbury Town.

Hu ddebbuta mal-ewwel tim meta lagħab kontra Ebbsfleet United fl-ewwel staġun tal-klabb wara r-relegazzjoni għall-Football Conference.

Mill-istaġun 2005–06, Hart intgħażel bħala l-ewwel għażla bejn il-lasti u lagħab total ta' 46 logħba fejn sofra 55 gowl.

Kien f'dan iż-żmien li ġie msejjaħ sabiex jilgħab mat-tim nazzjonali Ingliż ta' taħt id-19-il sena.

Il-prestazzjonijiet eklatanti tiegħu wasslu biex diversi klabbs tal-Premier League juri interess fil-plejer, fejn ġie vvutat bħala l-aqwa gowler tal-League Two għall-istaġun 2005–06.

Fl-24 ta' Mejju 2006, ġie mħabbar li Manchester City għamlu l-akkwist ta' Joe Hart.

It-termini tan-negozjati kien jinkludi li City iħallsu somma inizzjali ta' £600,000, li setgħet titla' għal £1,500,000.

L-ewwel logħba tiegħu waslet fl-14 ta' Ottubru 2006 wara li problemi fiżiċi għal Andreas Isaksson u Nicky Weaver wasslu għad-debutt tiegħu kontra Sheffield United.

Il-partita ntemmet fi dro ta' mingħajr gowls.

F'Jannar tal-2007 ġie msellef lit-tim mil-League One, Tranmere Rovers, fejn magħhom lagħab sitt logħbiet.

F'April tal-istess sena reġa' ġie msellef fl-istess diviżjoni lil Blackpool.

Mas-"Seasiders" hu ġabar ħames preżenzi fil-kampanja li rat lill-klabb jiġi promoss għaċ-Championship.

Meta rritorna lura lejn Manchester City, il-kowċ il-ġdid Sven-Göran Eriksson għażel lil Hart bħala l-ewwel gowler tal-klabb, u Isakkson sab ruħu fuq il-bankina.

Hu lagħab 26 logħba dak l-istaġun, u l-istaġun ta' wara 23 logħba.

Bl-akkwist tal-Irlandiż Shay Given f'Jannar tal-2009 postu ġie fi skrutinju hekk kif Given ħadlu postu.

Riżultat ta' dan, Hart ġie misluf lit-tim promoss ta' Birmingham City.

Id-debutt tiegħu wasal fit-telfa barra minn darhom bl-iskor ta' 1–0 kontra Manchester United.

Wara bidu diffiċli, il-forma tiegħu tjiebet fejn fl-aħħar tal-istaġun barra l-garanzija ta' post il-klabb fl-ogħla diviżjoni hu ġie vvutat bħala l-Plejer tas-Sena ta' Birmingham City u ġie nnominat għall-Plejer Żagħżugħ tas-Sena.

Minkejja li tilef dan l-unur lil James Milner, hu xorta waħda sab postu fit-Tim tas-Sena tal-PFA.

L-istaġun suċċessiv bir-ritorn tiegħu ma' City hu reġa' kiseb l-ewwel post bħala gowler u rrelega lil Given għal fuq il-bankina.

Hu baqa' jimpressjona fejn ġie mfaħħar ħafna minn diversi kritiċi u ġurnalisti sportivi.

Dak l-istaġun hu għen lis-City jirbħu l-FA Cup, barra li rnexxielhom jirbħu post fil-UEFA Champions League.

Grazzi għall-prestazzjonijiet tiegħu hu ngħata l-unur bħala Gowler tas-Sena tal-Premier League għall-iktar numru ta' xbieki mhux mittiefsa (18).

Bit-tluq ta' Shay Given ma' Aston Villa f'Lulju 2011, Hart issiġilla postu bħala l-ewwel gowler tal-klabb.

Għat-tieni sena konsekuttiva hu rebaħ l-unuru tal-Gowler tas-Sena hekk kif għen lil Manchester City jirbħu l-ewwel titlu tal-kampjonat għal 44 sena.

Wara li kien figura regulari mat-tim nazzjonali ta' taħt il-21 sena, hu ġie magħżul għaż-żewġ logħbiet ta' ħbiberija tat-tim tal-kbar kontra l-Istati Uniti u t-Trinidad u Tobago.

Minkejja li ma lagħabx kontra l-Istat Uniti, hu daħal bħala sostitut fit-tieni taqsima kontra Trinidad u Tobago fl-1 ta' Ġunju 2008, bl-Ingilterra toħroġ rebbieħa 3–0.

Minkejja li ġie magħżul mal-iskwadra Ingliża għat-Tazza tad-Dinja 2010, hu ma lagħab l-ebda logħba.

Wara l-eliminazzjoni bikrija, il-kowċ Fabio Capello innominah bħala l-ewwel gowler tat-tim fejn minn hemmhekk ifforma pedina importanti tat-tim nazzjonali.

Hu ġie magħżul għall-Kampjonati Ewropej 2012, fejn minkejja li l-Ingilterra ġew eliminati fil-kwarti tal-finali hu kien l-aktar gowler li għamel salvataġġi (19).

Manchester City


Stanislav Šesták

Stanislav Šesták

Stanislav Šesták (Demjata, 16 ta' Diċembru 1982) huwa plejer tal-futbol Slovakk li jilgħab bħala attakkant mal-klabb Tork ta' Bursaspor u mat-tim nazzjonali tas-Slovakkja.

L-ewwel togħma ta' futbol professjonali Šesták irċivieha mill-klabb ta' Tatran Prešov.

F'Diċembru tal-2001, ingħaqad ma' Slovan Bratislava, fost l-aqwa klabbs tal-pajjiż.

Sentejn wara ġie ċedut lil Žilina fejn fl-ewwel sena tiegħu rebaħ il-kampjonat nazzjonali tal-2002–03.

F'dak l-istaġun u ta' wara huwa spiċċa fir-raba' post fost l-iskorers (bi 13 u 17-il gowl rispettivament) u t-tieni fl-2006–07 bi 15-il gowl.

Fis-7 ta' Ġunju 2007, Šesták għamel il-pass il-kbir u ffirma kuntratt ta' erba' snin ma' Bochum li jimmilta fil-Bundesliga Ġermaniża.

Id-debutt tiegħu wasal fil-11 ta' Awwissu fil-konfront kontra Werder Bremen li ntemmet 2–2 fejn anke skorja l-ewwel gowl tiegħu.

Fit-tielet ġurnata tal-kampjonat, skorja l-gowl tal-vantaġġ kontra Amburgu fir-rebħa ta' 2–1.

L-ewwel doppjetta tiegħu waslet fid-29 ta' Settembru kontra Norimberga.

Hu temm l-istaġun bi 13-il gowl fejn spiċċa fil-ħames post tal-klassifika tal-aqwa skorers.

It-tieni staġun tiegħu fil-Ġermanja kien imtappan minn problemi fiżiċi.

Wara bidu diskret b'żewġ gowls fi tmien partiti, fl-isfida kontra Stuttgart hu kiser is-subgħajn ta' saqajh u kellu jibqa' barra għal xahar.

Meta rritorna rritorna għall-gowls kontra l-Hertha Berlin, u bi tripletta kontra Hoffenheim u doppjetta kontra Werder Bremen.

Fis-7 ta' Marzu sofra minn tiċrita muskolari li ħallietu barra għal xi ġimgħat.

Fl-ewwel ġurnata tal-istaġun 2009–10 hu skorja t-tielet gowl li kompliet ir-rimonta fuq Borussia Mönchengladbach minn 3–0 minn taħt għal 3–3.

Dak l-istaġun kellu jintemm fuq togħma qarsa hekk kif Bochum ġew relegati għall-2.

Fußball-Bundesliga, b'Šesták jiskorja 6 gowls.

Fit-tliet staġuni li għamel mal-klabb hu kien l-aqwa skorer tat-tim.

Għall-istaġun 2010–11, Šesták ingħaqad b'self ma' Ankaragücü fejn kien fost erba' plejers oħra Slovakki fl-iskwadra.

L-ewwel gowl tiegħu wasal fit-22 ta' Awwissu 2010, kontra Manisaspor fir-rebħa ta' 3–0.

Bil-mod il-mod fil-ġimgħat ta' wara beda jidħol fil-vena tal-gowls.

Hu skorja gowl fir-rebħa ta' 4–2 kontra Galatasaray u gowl fit-tazza nazzjonali kontra Fenerbahçe f'konfront li ntemm 4–2.

Fit-12 ta' Diċembru 2010, skorja doppjetta fil-kampjonat kontra Fenerbahçe hekk kif il-partita spiċċat 2–1.

Fit-13 ta' Marzu 2011, skorja l-ewwel tripletta tiegħu fit-Turkija hekk kif għen biex Ankaragücü jegħlbu lil Galatasaray bl-iskor ta' 3–1.

Wara l-istaġun ta' self, ingħaqad b'mod definittiv ma' Bursaspor.

Mat-tim nazzjonali Slovakk iddebutta fl-2004.

L-ewwel gowl tiegħu wasal fit-13 ta' Ottubru 2007 kontra San Marino, partita valida għall-kwalifikazzjoni għall-Kampjonati Ewropej 2008.

Fil-fażi ta' kwalifikazzjoni għat-Tazza tad-Dinja 2010 hu skorja 6 gowls mit-22 tal-Islovakkja li għenu sabiex il-pajjiż jikkwalifika għall-fażi finali fl-Afrika t'Isfel.

B'dan in-numru ta' gowls hu kien l-aqwa skorers tat-tim nazzjonali u s-sitt wieħed fost l-iskorers kollha f'din il-fażi.

Fil-kompetizzjoni proprja hu lagħab tnejn mill-erba' partiti li t-tim lagħab.

MŠK Žilina


Girolamo Abos

Girolamo Abos

Girolamo Abos (Valletta, 15 ta' Novembru 1715 – Napli, Ottobru 1760) kien kompożitur u għalliem Malti.

Missieru kien Gian-Tommaso Abos u ommu Rosa Farrugia.

Nannuh, Giovanni Abos, kien Franċiż minn Castellane.

Fl-1729 beda jistudja l-mużika fil-Konservatorju "dei Poveri di Gesù Cristo" ta' Napli, l-ewwel taħt Gaetano Greco u mbagħad taħt Francesco Durante.

Kuġinuh Carol Farrugia, li kien "uditore" ta' bosta Granmastri tal-Ordni ta' San Ġwann, ħallaslu l-istudji tiegħu.

Ma nafux jekk Abos qattx mar lura Malta imma żgur li żamm kuntatt.

Pereżempju il-"maestro di cappella" Melchiorre Sammartin, il-"castrato soprano" Antonio Rubino, il-"castrato contralto" Antonio Goja u l-vjolinista Paolo Papa, kollha mill-"Conservatorio di Sant'Onofrio a Porta Capuana" saru memmbri tal-"cappella di musika" tal-knisja konventwali tal-Ordni ta' San Ġwann.

Barra min hekk iż-żewġ uliedu li nafu bihom Gaetano (t. 1754) u Maria Josepha (t. 1753) bagħathom Malta biex jieħu ħsiebhom kuġinuh Carol Farrugia.

Maria Josepha daħlet soru Benedittina fil-kunvent ta' Santa Skolastika l-Birgu u mietet ta' 40 sena.

Ħuha miet qabel kellu 20 sena.

Abos kien iżżewweġ lil Angela Gautier fl-1752.

L-ewwel opra ta' Abos tiegħu ittellgħet fl-1742 fil-belt ta' Napli fit-Teatro Nuovo.

Din kienet l-opra buffa "Le due zingare simili".

Fl-istess sena kien "secondo maestro" ma' Francesco Feo fl-i"Scuola dei Poveri di Gesù" u fl-1743 laħaq koadjutur ta' Ignazio Prota, ta' Leonardo Leo u, wara ta' Durante fil-"Conservatorio di Sant'Onofrio a Porta Capuana".

Fl-1754 ħa l-pożizzjoni ta' "secondo maestro" fil-"Conservatorio della Pietà dei Turchini".

Fl-1756 mar Londra biex jieħu l-post ta' klaviċembalista fit-teatru Taljan.

Irtira mit-tagħlim fl-1759.

Barra li kien għalliem kien spiss jagħmilha ta' "maestro di cappella" f'diversi knejjes f'Napli.

Ikkompona xi tużżana opri li kellhom suċċess varjabbli.

Però dawn kienu neqsin mill-oriġinalità u vivaċità tipika tal-opri Naplitani tal-epoka.

Ix-xogħol tiegħu l-iżjed magħruf hu mingħajr dubju l-opra "Tito Manlio", rappreżentata għalll-ewwel darba f'Napli fit-teatru San Carlo fl-1751 u mtella' wkoll Londra fl-1756.

Kiteb ukoll diversi kompożizzjonijiet sagri, li fihom imita l-iżjed lil Durante.

Hemm 14-il opra ta' Abos li nafu bihom; is-sena u l-belt jirreferu għall-ewwel rappreżentazzjoni.

"Stabat Mater" Gerolamo Abos ed.

Joseph Vella Bondin "Recent Researches in the Music of the Classical Era, Nru 68, A-R Editions, Inc., Middleton, Wisconsin 2003, ISBN 0-59579-531-0.


Tazza tad-Dinja tal-Futbol 1930

Tazza tad-Dinja tal-Futbol 1930

It-Tazza tad-Dinja tal-Futbol 1930 kienet l-edizzjoni inawgurali tat-Tazza tad-Dinja tal-FIFA, il-kampjonat internazzjonali għat-timijiet nazzjonali tal-futbol tal-irġiel.

Din saret ġewwa l-Urugwaj bejn it-13 u t-30 ta' Lulju 1930.

Il-FIFA, il-federazzjoni internazzjonali li tiggverna l-futbol, għażlet l-Urugwaj bħala l-pajjiż ospitu minħabba li l-pajjiż kien se jiċċelebra ċ-ċentinarju mill-ewwel kostituzzjoni tiegħu, u t-tim nazzjonali tal-Urugwaj irnexxielu jirbaħ il-kompetizzjoni tal-futbol fil-Logħob Olimpiku tas-sajf 1928.

Il-logħbiet kollha ntlagħbu fil-kapitali Urugwajana, Montevideo, il-maġġornaza fl-Estadio Centenario, li ġie mibni speċifikament għal dan il-kampjonat.

Tlettax-il tim, sebgħa mill-Amerika t'Isfel, erbgħa mill-Ewropa u tnejn mill-Amerika ta' Fuq daħlu għal din il-kompetizzjoni.

In-nuqqas fin-numru ta' timijiet Ewropej kien minħabba d-diffikultajiet sabiex jivvjaġġaw lejn l-Amerika t'Isfel.

It-timijiet ġew maqsuma f'erba' gruppi, bir-rebbieħ ta' kull wieħed minnhom jgħaddi għas-semifinali.

L-ewwel żewġ logħbiet tat-Tazza tad-Dinja intlagħbu fl-istess ħin u ġew mirbuħa minn Franza u l-Istati Uniti, li għelbu lill-Messiku 4–1 u lill-Belġju 3–0, rispettivament.

Lucien Laurent ta' Franza kien li skorja l-ewwel gowl fl-istorja tat-Tazza tad-Dinja, waqt li l-gowler Amerikan Jimmy Douglas żamm l-ewwel xibka mhux mittiefsa tal-kampjonat.

L-Arġentina, l-Urugwaj, l-Istati Uniti u l-Jugożlavja ilkoll rebħu l-gruppi rispettivi tagħhom sabiex ikkwalifikaw għas-semifinali.

Fil-finali, il-favoriti Urugwaj għelbu lill-Arġentina 4–2 quddiema 93,000 ruħ, u b'hekk sar l-ewwel pajjiż li rebħu t-Tazza tad-Dinja.

L-ewwel edizzjoni tat-Tazza tad-Dinja kienet l-unika waħda mingħajr kwalifikazzjoni.

Kull pajjiż affiljat mal-FIFA ġie mistieden biex jikkompeti u kellu jagħti d-deċiżjoni tiegħu sat-28 ta' Frar 1930.

Kienu ħafna pajjiżi fl-Amerika li wrew interess: l-Arġentina, il-Brażil, il-Bolivja, iċ-Ċili, il-Messiku, il-Paragwaj, il-Perù u l-Istati Uniti kollha daħlu.

Total ta' seba' pajjiżi mill-Amerika t'Isfel ħadu sehem, b'dan in-numru jibqa' l-iktar wieħed fl-istorja ta' pajjiżi minn dan ir-reġjun.

Madanakollu, minħabba t-tul u l-ispiża tal-vjaġġ fuq l-Oċean Atlantiku, kienu ftit il-pajjiżi Ewropej li xtaqu jipparteċipaw.

Fil-fatt, sal-aħħar ta' Frar l-ebda pajjiż Ewropew ma rrisponda għall-istedina li saret.

F'tentattiv sabiex tikseb parteċipazzjoni Ewropea, il-federazzjoni tal-futbol Urugwajana bagħtet ittra lill-Football Association tal-Ingilterra, anke jekk il-Home Nations ma kinux membri tal-FIFA sa dakinhar.

Din ġiet rifjutata mill-Kumitat tal-FA fit-18 ta' Novembru 1929.

Xahrejn qabel il-bidu tal-kampjonat, l-ebda tim Ewropew ma kien għadu daħal.

Wara l-intervent tal-president tal-FIFA Jules Rimet, erba' pajjiżi għamlu l-vjaġġ fuq il-baħar: il-Belġju, Franza, ir-Rumanija u l-Jugożlavja.

Ir-Rumeni, immexxiha minn Constantin Rădulescu u kkowċjati mill-kaptan tagħhom Rudolf Wetzer u Octav Luchide, daħlu fil-kompetizzjoni wara l-intervent tar-re l-ġdid tagħhom, Karlu II.

Hu għażel l-iskwadra personalment u għamel qbil mal-impjegati sabiex jassiguraw illi l-plejers ikollhom xorta waħda x-xogħol mar-ritorn tagħhom.

Il-Franċiżi daħlu wara l-intervent personali ta' Rimet, però la d-difensur stilla Manuel Anatol u l-anqas il-kowċ Gaston Barreau ma ġew persważi biex jagħmlu l-vjaġġ.

Il-parteċipazzjoni tal-Belġjani ġiet instigata mill-viċi-president tal-FIFA Rudolf Seedrayers.

Ir-Rumeni mbarkaw l-SS "Conte Verde" minn Ġenova, il-Franċiżi telgħu abbord f'Villefranche-sur-Mer fil-21 ta' Ġunju 1930, u l-Belġjani nġabru minn Barċellona.

Dan il-vapur kellu fuqu wkoll lil Rimet, it-trofew u tlett referis Ewropej: il-Belġjani Jean Langenus u Henri Christophe, flimkien mal-Franċiż Thomas Balway.

It-tim Brażiljan imbarka meta l-vapur trakka f'Rio de Janeiro fid-29 ta' Ġunju qabel ma wasal l-Urugwaj fl-4 ta' Lulju.

Il-Jugożlavi vvjaġġaw f'vapur bil-fwar "Florida" minn Marsilja.

L-ewwel grupp kien l-uniku grupp li kellu erba' timijiet: l-Arġentina, iċ-Ċili, Franza u l-Messiku.

Jumejn wara l-ewwel rebħa kontra l-Messiku, il-Franċiżi sabu quddiem wiċċhom il-favorita tal-grupp: l-Arġentina.

Il-Franċiżi ġew imblukkati bi plejers li sofrew problemi fiżiċi: il-gowler Thépot kellu jabbanduna l-logħba wara 20 minuta u Laurent, wara daħla minn Luis Monti, zappap matul il-logħba kollha.

Madanakollu, l-Arġentini kellhom jistennew sal-81 minuta biex jiskorjaw meta l-istess Monti skorja frikik minn 25 metru.

Il-partita kienet karatterizzata minn episodju kontroversjali: ir-referì Almeida Rêgo bi żball saffar tmiem il-partita sitt minuti qabel, proprju meta l-attakkant Franċiż Marcel Langiller kien se jiskorja.

Kien wara invażjoni fil-grawnd u l-protesti tal-pubbliku u xi membri tal-eżekuttiv Franċiżi li kkonvinċew lill-uffiċċjal tal-logħba sabiex jilgħab is-sitt minuti li kien għad baqa'.

Minkejja li Franza kienu niżlu jilgħabu darbtejn f'temp ta' 48 siegħa, iċ-Ċili kien għadu ma ġiex involuti.

It-tim mill-Amerika t'Isfel lagħab il-Messiku fil-ġurnata ta' wara, fejn rebħu bl-iskor konvinċenti ta' 3–0.

Fit-tieni partita tal-Arġentina, kontra l-Messiku, ġie msaffar l-ewwel "penalty" tal-istorja tal-kampjonat.

Skont kif irrakkuntat minn John Langenus – ir-referì tal-finali u xhieda okulari tal-partita – ġew mogħtija total ta' ħames "penalties", tlieta minnhom kontroversjali, f'logħba rrefjata mill-kowċ tal-Bolivja Ulises Saucedo.

Barra minn hekk il-ballun ġie pożizzjonat 14-il metru 'l bogħod mil-linja tal-gowl, minflok 11-il metru skont ir-regoli.

Mill-ħames "penalties", wieħed biss ġie skurjat.

Guillermo Stábile skorja tripletta fid-debutt tiegħu u l-Arġentina rebħu 6–3 minkejja n-nuqqas tal-kaptan Manuel Ferreira, li kellu jirritorna lura lejn Buenos Aires sabiex jagħmel eżami tal-liġi.

Zumelzú impressjona wkoll b'doppjetta.

Il-kwalifikazzjoni ġiet deċiża fl-aħħar ġurnata tal-grupp, milgħuba bejn l-Arġentina u ċ-Ċili fit-22 ta' Lulju.

Stábile ikkonferma lilu nnifsu bħala attakkant prim fejn fil-bidu tal-logħba skorja darbtejn.

Fil-15-il minuta, iċ-Ċili naqqsu d-distakk b'Subiabre li sfrutta żball tal-gowler Bossio.

Il-partita involviet ġlieda li faqqet wara daħla ta' Monti fuq Arturo Torres.

Din qajjmet għagħa sħiħa fit-tribuna qalb il-partitarji li involviet daqqiet ta' ponn, bżieq u daqqiet ta' saqajn li kellha tiġi kkontrollata mill-pulizija fuq iż-żwiemel.

Lejn tmiem il-logħba Evaristo għeleb għat-tielet darba lil Cortés sabiex l-Arġentina ħarġu rebbieħa 3–1 u kisbu post fis-semifinali.

It-tieni grupp kien iffurmat mill-Brażil, il-Bolivja u l-Jugożlavja.

Il-Brażil ġabu magħhom skawdra ffurmata kollha minn futbolers tal-Campeonato Carioca, bl-eċċezzjoni ta' Araken ta' Santos li kien jilgħab fil-Campeonato Paulista.

Is-"Seleção", li ħafna kienu qegħdin jistennew li jirbħu l-grupp, tilfu l-logħba inawgurali kontra l-Jugożlavja bl-iskor ta' 2–1, li kellha tkun ir-rebbieħa eventwali tal-grupp.

L-iskadwra Slava kienet tinkludi diversi plejers emigranti u sejjħet minn Franza lil Bek, Stefanović u Sekulić.

Il-midfilder laterali Tirnanić, li aktar tard kellu jservi bħala kowċ tat-tim nazzjonali, u Marjanović kienu fost il-pedini importanti u l-gowler Jakšić ikkonferma ruħu bħala wieħed mill-aqwa fit-turnew.

Fil-logħba segwenti, il-Bolivja, li kienet għadha qiegħda tistenna l-ewwel rebħa internazzjonali tagħha, niżlet fil-grawnd kontra l-Ewropej.

Is-Sud-Amerikani għal din l-okkażjoni libsu flokkijiet partikulari – kull waħda minnhom kellha ittra fuqha – li bl-iskawdra f'linja kienet taqra "Viva Uruguay" bħala ġieħ lejn l-ospiti tal-kompetizzjoni.

Minkejja dan, il-Bolivja ftit li xejn ħalliet marka hekk kif tilfet iż-żewġ partiti tagħha bi skor kbir.

Kontra l-Jugożlavja rnexxielhom jżommu sod sa siegħa logħba, sakemm sat-tisfira finali r-riżultat kien juri telfa ta' 4–0.

Diversi gowls tal-Bolivjani ġew imħassra.

Il-partita ntlagħbet f'temperatura ta' 10 gradi taħt iż-żero.

Kontra l-Brażil, fl-aħħar logħba li ma kienet issarraf xejn minħabba li ż-żewġ timijiet kienu diġà eliminati, ir-riżultat sa tmiem l-ewwel taqsima kien juri vantaġġ ta' 1–0 għall-Brażil.

Matul l-ewwel 45 minuta kien hemm konfużjoni sħiħa bejn il-plejers fil-grawnd li kellhom flokkijiet tal-istess kulur.

Ulises Saucedo daħħal il-plejers tiegħu wara l-mistrieħ bi flokkijiet oħrajn; fit-tieni taqsima, il-Brażiljani skorjaw tliet darbiet oħra, tnejn minnhom mill-atleta Preguinho.

L-ospiti tal-Urugwaj, ikkunsidrati bħala l-favoriti għar-rebħ tat-titlu quddiem l-Arġentina u l-Brażil, kienu jiffurmaw it-tielet grupp mal-Perù u r-Rumanija.

Fl-ewwel logħba bejn ir-Rumanija u l-Perù kien hemm l-ewwel tkeċċija, dik tal-Peruvjan Plácido Galindo fis-70 minuta.

Ir-Rumeni sfruttaw il-vantaġġ numeriku u skorjaw żewġ gowls fl-aħħar minuti u ħarġu rebbieħa 3–1.

Din il-logħba tibqa' mfakkra għall-iżgħar attendenza qatt rikordjata fl-istorja tat-Tazza tad-Dinja.

L-ispettaturi – uffiċjalment 2,549 – kienu fil-verita madwar 300.

Qabel id-debutt, l-Urugwajani għamlu erba' ġimgħat ta' taħriġ u skeda riġida.

Il-gowler Mazali (diġà ċampjin Olimpiku għal darbtejn) inqabad mill-kowċ Suppici dieħel tard filgħaxija wara li kien żar lil martu, u b'konsegwenza t'hekk ġie eskluż mill-iskwadra.

Postu ħadu Ballesteros.

Kawża tad-dewmien fil-preparazzjoni tal-Estadio Centenario, id-debutt tal-Urugwaj ġie pospost għal ħamest ijiem wara l-bidu tal-kompetizzjoni.

L-inawgurazzjoni tal-impjant, eżattament 100 sena wara t-twelid tal-Kostituzzjoni Urugwajana, ġiet preċeduta minn ċerimonja sabiex tiċċelebra ċ-ċenitarju tar-Repubblika.

L-ospiti rebħu bl-iskor minimu ta' 1–0 kontra l-Perù.

L-istampa tal-pajjiż ftit li xejn ħadet gost bil-prestazzjoni tat-tim, waqt li fil-Perù l-ġurnalisti taw ġieħ lill-kompatrijotti tagħhom.

L-Urugwaj għelbu lir-Rumanija b'mod iktar faċli, b'riżultat ta' 4–0 li wasal fl-ewwel taqsima u li nżamm sal-aħħar.

B'hekk l-Urugwaj kisbu post fis-semifinali.

L-Istati Uniti, li fosthom kellhom diversi plejers Brittaniċi emigranti, iddominaw ir-raba' grupp b'żewġ rebħiet konvinċenti kontra l-Belġju u l-Paragwaj.

Il-plejers Amerikani, ħafna minnhom debuttanti, spikkaw rwieħhom għall-fiżiċità imponenti tagħhom.

Fl-ewwel logħba għelbu b'riżultat mhux mistenni ta' 3–0 kontra l-Belġjani.

Il-gazzetta Urugwajana "Imparcial" kitbet: "ir-rebħa kbira tal-Amerikani tassew issorprendiet lill-esperti".

Il-Belġajni – li kellhom jirrinunzjaw għal Raymond Braine, wieħed mill-aħjar minn tagħhom – ilmentaw fuq il-kundizzjonijiet tal-grawnd u d-deċiżjonijiet tar-referì fejn saħqu li kien hemm "offside" fl-azzjoni li wasslet għat-tieni gowl.

It-tieni konfront tal-grupp bejn l-Istati Uniti u l-Paragwaj (3–0), li ntlagħbet f'kundizzjonijiet ta' riħ qawwi, rat l-ewwel tripletta tal-kompetizzjoni skorjata minn Bert Patenaude.

Bl-Istati Uniti diġà kwalifikati, l-aħħar partita kienet inutli, bil-Paragwajani joħorġu rebbieħa kontra l-Belġani.

L-erbgħa rebbieħa tal-grupp rispettiv tagħhom (l-Arġentina, il-Jugożlavja, l-Urugwaj u l-Istati Uniti) għaddew għas-semifinali fejn iż-żewġ konfronti spiċċaw bl-istess riżultat.

L-ewwel li ntlagħbet kienet dik bejn l-Arġentina u l-Istati Uniti fis-26 ta' Lulju ġewwa l-Estadio Centenario, liema grawnd kien mgħarraq bl-ilma tax-xita.

Kienet partita vjolenti; l-Amerikani tilfu lill-midfilder tagħhom Raphael Tracy li kiser saqajh wara 10 minuti logħob.

L-ewwel taqsima għalqet bl-Arġentina gowl vantaġġ grazzi għal gowl ta' Monti fl-20 minuta.

Fit-tieni taqsima l-Amerikani ġew assedjati u sofrew mill-veloċità tal-attakkanti tal-"albiceleste".

Il-partita ntemmet 6–1 favur l-Arġentini.

Is-semifinali l-oħra bejn l-Urugwaj u l-Jugożlavja saret il-ġurnata ta' wara.

L-Islavi marru fil-vantaġġ wara ftit minuti b'gowl ta' Vujadinović.

F'temp ta' kwarta l-Urugwaj qallbu l-iskor għal 2–1.

Lejn tmiem l-ewwel taqsima l-Jugożlavja raw gowl tagħhom jiġi mħassar fuq dubju ta' "offside".

B'erba' gowls oħra, l-ospiti ġabu l-iskor finali għal 6–1, bil-protagonista jkun Pedro Cea, awtur ta' tripletta.

Il-finali tradizzjoni għat-tielet u r-raba' post ġiet imnedija fl-edizzjoni tal-1934.

B'hekk, it-Tazza tad-Dinja 1930 hija l-unika waħda mingħajr din il-partita, li dejjem intlagħbet bejn is-semifinali u l-finali.

Xi fonti, b'mod partikulari l-gazzetta tal-FIFA tal-1984, taw ħjiel li kien hemm xi forma ta' konfront validu għat-tielet u r-raba' post, mirbuħ mill-Jugożlavja 3–1.

Min-naħa l-oħra, skont sorsi oħrajn, il-konfront kien fil-programm però qatt ma ntlagħab.

Skont x'ġie miktub mill-ġurnalist Urugwajan Hyder Jawad fil-ktieb tiegħu "Four Weeks In Montevideo: The Story of World Cup 1930", ippubblikat fl-2009, il-Jugożlavja rrifjuatat li tilgħab minħabba li m'għoġobiex l-irreffjar tas-semifinali kontra l-ospiti tal-kompetizzjoni, fejn ikkunsidrawh bħala imparzjali.

Kummissjoni teknika tal-FIFA irrappurtat fl-1986 il-pożizzjoni finali tat-timijiet kollha li ħadu sehem fl-edizzjonijiet preċedenti tat-Tazza tad-Dinja: f'din il-klassifika l-Istati Uniti huma fit-tielet u l-Jugożlavja r-raba', kif għandhom jiġu kkunsidrati llum il-ġurnata.

Fl-2010, it-tifel ta' Kosta Hadži, kap tad-delegazzjoni fit-Tazza tad-Dinja 1930 u viċi-president tal-federazzjoni tal-futbol tal-Jugożlavja ta' dak iż-żmien, iddikjara li l-Jugożlavja, bħala tim, ġiet ippremjata b'midalja tal-bronż miżmuma sal-lum il-ġurnata mill-familja Hadži.

Dejjem skont Hadži, il-Jugożlavja ġiet ikkunsidrata bħala t-tielet minħabba li tilfet is-semifinali kontra ċ-ċampjins eventwali tal-Urugwaj.

L-oriġini u l-awtentiċità ta' din il-midalja għadhom mhumiex rikonoxxuti.

Ir-rebħiet tal-Urugwaj u l-Arġentina fis-semifinali wasslu lit-tnejn li huma sal-finali.

Sentejn qabel it-tnejn li huma kienu protagonisti tal-finali tal-Olimpjadi tal-1928, f'partita li baqgħet tissejjaħ bħala "l-isbaħ partita tal-futbol ta' kull żmien", mirbuħa mis-"Celeste" 2–1.

Il-finali ntlagħbet fit-30 ta' Lulju ġewwa l-Estadio Centenario, taħt xita ta' borra (avveniment rari f'Montevideo).

Il-port ta' La Plata kien mimli attività.

L-għaxar vapuri li kellhom jittrasportaw il-partitarji Arġentini ta' Buenos Aires lejn Montevideo u l-biċċiet tal-baħar l-oħra li ġew magħmula disponibbli ma kinux biżżejjed.

Huwa stmat li bejn 10,000 u 15,000 Arġentin għamlu l-vjaġġ, imma l-port ta' Montevideo kien tassew mimli li ħafna żbarkaw biss fit-tisfira tal-bidu tal-partita, fejn kien għad baqalhom jilħqu l-grawnd.

Fid-dħul fil-grawnd kull spettatur ġie mfittex sabiex jaċċertaw li ma jkunx hemm armi.

Il-gradi nfetħu fit-tmienja ta' filgħodu, sitt sigħat qabel il-bidu, u f'nofsinhar il-grawnd kien mimli.

L-attendenza uffiċjali kienet ta' 93,000 ruħ.

Il-jiem li ppreċedew il-logħba kienu mimlija tensjoni.

Ħafna plejers Urugwajani rċevew theddid ta' mewt min-naħa ta' partitarji Arġentini.

Fis-sigħat ta' qabel il-finali xi nies marru qrib il-post fejn kienu qegħdin jitħarrġu l-Arġentini fejn iddisturbawhom b'kant u theddid.

Luis Monti ġie intimidit, però xorta waħda niżel fil-grawnd.

L-istess xorti messet lir-referì tal-logħba, il-Belġjan John Langenus, li mpona lill-FIFA ftit sigħat qabel il-bidu tal-logħba li jkollu sigurtà fuq ħajtu.

Hu ngħata mal-mitt pulizija għad-dispożizzjoni u vapur lest li jitlaq madwar siegħa minn tmiem il-logħba f'każ li jkollu bżonn jaħrab.

L-Urugwaj għamlu bidla fil-formazzjoni minn dik li ntlagħbet fis-semifinali minħabba li Anselmo kellu jaqbeż din il-logħba kawża ta' attakk ta' paniku.

Skont fonti oħrajn, Anselmo – fost l-aħjar tal-Uruguwaj – talab li ma jinżilx fil-grawnd mingħajr ma ta raġuni partikulari, li probabilment kienet il-biża' li jaffronta l-markatura aggressiva ta' Monti.

Postu ħadu Castro, attakkant nieqes minn idu l-leminija li kien tilifha f'inċident fuq il-post tax-xogħol fl-età ta' 13-il sena, li għan-nuqqas fuq il-lat tekniku kien jagħel għaliha fil-ġiri kontinwu.

L-Arġentina kellha tilgħab mingħajr l-imweġġa' Zumelzú u Varallo, imma t-tieni wieħed xorta waħda ġie skjerat mal-ewwel ħdax.

Il-kronaki ta' dak iż-żmien irrakuntaw fuq logħba li ma ddiżappuntatx l-aspettativi, fejn iż-żewġ timijiet ħarġu fuq l-offensivi bit-tnejn jilgħabu b'ħames attakkanti.

Pablo Dorado għall-Urugwaj skorja l-ewwel gowl b'xutt fil-baxx mil-lemin.

Ir-risposta tal-Arġentina ma tantx damet ma waslet u tmien minuti wara ġabu l-iskor indaqs: Carlos Peucelle irċieva ballun minn Ferreira, qabeż plejer u skorja minn xutt qawwi li l-gowler Urugwajan Ballesteros ma seta' jagħmel xejn.

Aktar tard Stábile, l-aqwa skorer tat-turnew, skorja t-tmien u l-aħħar gowl tiegħu, fejn tefa' lill-Arġentina 2–1 minn fuq.

Il-kaptan Urugwajan Nasazzi ipprotesta għalxejn wara li sostna li Stábile kien f'pożizzjoni irregolari.

Fit-tieni taqsima l-Urugwaj sar aktar kuraġġjuż u tejjeb il-logħob tiegħu.

Monti falla l-okkażjoni għat-3–1 għall-Arġentina u fl-azzjoni li segwiet, l-Urugwaj ġabu l-gowl tad-dro permezz ta' Pedro Cea.

Għaxar minuti wara gowl ta' Santos Iriarte ta vantaġġ lill-Urugwaj u lejn l-aħħar Castro kien imissu biex jiskorja l-gowl li ssiġilla r-rebħa ta' 4–2.

Langenus saffar it-tisfira finali u l-Urugwaj żiedu t-titlu ta' ċampjins tad-dinja wara t-titlu ta' ċampjins Olimpiċi.

Jules Rimet ippreżenta t-trofew tat-Tazza tad-Dinja – li aktar tard ħa ismu – lill-president tal-Federazzjoni tal-futbol tal-Urugwaj Raúl Jude.

Il-ġurnata ta' wara ġiet iddikjarata bħala festa nazzjonali fl-Urugwaj; fil-kapitali Arġentina Buenos Aires ġemgħa bdiet titfa' l-ġebel lejn il-konsolat Urugwajan.

Skont l-analisi tal-kritika u tal-istess plejers Arġentini, l-"albiceleste" – li fuq il-pjan tekniku kienu superjuri – tilfet il-finali kawża tan-nuqqas ta' organizzazzjoni fid-difiża.

Kollha kienu qegħdin jaħsbu biex jattakkaw.

L-Urugwaj, min-naħa l-oħra, għażlet li tilgħab fuq il-kontrattakk fejn sfruttat l-ispazji vojta li tħallew mill-avversarji, u dan kien il-punt kruċjali tas-suċċess.

Fi tmiem it-Tazza tad-Dinja, Franza, il-Jugożlavja u l-Istati Uniti kollha lagħbu logħbiet ta' ħbiberija fl-Amerika t'Isfel.

Il-Brażil lagħab ma' Franza nhar l-1 ta' Awwissu, mal-Jugożlavja fl-10 ta' Awwissu u mal-Istati Uniti fis-17 ta' Awwissu.

L-Arġentina ospitat lill-Jugożlavja fit-3 ta' Awwissu.

Il-partiti kollha ntlagħbu f'Montevideo u ġew użati tliet grawnds: Estadio Centenario, Estadio Pocitos, u Estadio Parque Central.

Estadio Centenario ġie mibni kemm minħabba dan il-kampjonat u wkoll bħala ċelebrazzjoni taċ-ċentinarju mill-indipendenza tal-Urugwaj.

Iddisinjat minn Juan Scasso, dan kien il-grawnd prinċipali tal-kampjonat, li fi kliem Rimet kien "it-tempju tal-futbol".

B'wisa' ta' 90,000 dan kien l-ikbar grawnd tal-futbol barra mill-Gżejjer Brittaniċi.

F'dan il-grawnd intlagħby 10 minn 18-il partita, fosthom iż-żewġ semifinali u l-finali.

Minħabba l-iskeda magħfusa ta' kostruzzjoni u l-istaġun ta' xita li laqat, is-Centenario ma kienx lest biex jintuża sa ħamest ijiem qabel il-kampjonat.

Il-partiti tal-bidu ntlagħbu fi grawnds iżgħar użati mill-klabbs minn Montevideo, Nacional u Peñarol, il-Parque Central u l-Pocitos.

Ħmistax-il referì ħadu sehem fil-kompetizzjoni.

Sabiex kull wieħed minnhom ikollu idea ċara tal-applikazzjoni tar-Regoli tal-Logħba, ir-referis ġew mistiedna għal laqgħa żgħira sabiex jiġu ċċarati ċerti kunflitti u dilemmi.

Ir-referis kienu jirrefjaw il-logħba lebsin ġlekk u ingravata.

Mill-ħatriet kollha tar-referis kien hemm xi wħud li ġibdu l-attenzjoni.

Il-Bolivjan Ulises Saucedo irrefja l-logħba Arġentina–Messiku, li l-Arġentina rebħu 6–3.

Matul din il-logħba Saucedo, li kien ukoll iservi bħala l-kowċ tal-Bolivja, ta tliet "penalties".

Saucedo ma kienx l-uniku li kellu rwol doppju fil-kompetizzjoni: Constantin Rădulescu, il-kowċ tar-Rumanija, ġie wżat darbtejn bħala assistent fl-ewwel grupp.

Il-lista segwenti turi l-uffiċċjali kollha li servew bħal referis jew assistenti.

Uffiċċjali miktuba bil-korsiv kienu wżati biss bħala assistenti matul il-kampjonat.


Lucien Laurent

Lucien Laurent

Lucien Laurent (Saint-Maur-des-Fossés, 10 ta' Diċembru 1907 – Besançon, 11 ta' April 2005) kien plejer tal-futbol Franċiż.

Hu jibqa' famuż minħabba li kien il-plejer li skorja l-ewwel gowl fl-istorja tat-Tazza tad-Dinja.

Bejn l-1921 u l-1931 Laurent lagħab mat-tim semiprofessjonali ta' Cercle Athlétique de Paris, qabel ma ssieħeb ma' Sochaux, li f'dak iż-żmien kienet it-tim tax-xogħol tal-manifattur tal-karozzi Peugeot, fejn kien jaħdem.

Fis-snin li segwew dar diversi timijiet, sakemm faqqet it-Tieni Gwerra Dinjija u ġie msejjaħ mal-armata Franċiża.

Matul il-gwerra nqabad bħala priġunier mill-Ġermaniżi u wara li qatta' tliet snin bħala priġunier fl-1943 irritorna għall-futbol ma' Besançon fejn magħhom għalaq il-karriera tiegħu fl-1946.

Laurent iddebutta mat-tim nazzjonali Franċiż nhar it-23 ta' Frar 1930 f'logħba ta' ħbiberija kontra l-Portugall ġewwa Porto, li Franza tilfu 2–0.

Hu, flimkien ma' ħuh, ġew magħżula mal-iskwadra Franċiża għat-Tazza tad-Dinja 1930 ġewwa l-Urugwaj, l-ewwel waħda fl-istorja.

Għal din l-okkażjoni hu ngħata permess speċjali ta' "futboler-ħaddiem".

Hu lagħab fl-ewwel logħba kontra l-Messiku fit-13 ta' Lulju 1930.

Franza rebħu l-partita 4–1, b'Laurent jiskorja l-ewwel gowl fl-istorja tat-Tazza tad-Dinja.

Minkejja r-rebħa kontra l-Messiku, Franza ġiet eliminata wara li tilfet iż-żewġ partiti ta' wara kontra l-Arġentina u ċ-Ċili.

Fl-ewwel logħba Laurent kien mal-ewwel ħdax però kellu jiġi sostitwit wara li weġġa' f'konfront ma' Luis Monti li ħallietu barra mil-logħba ta' wara.

Mat-tim nazzjonali Franċiż Laurent lagħab 10 partiti fejn skorja żewġ gowls.


Marcel Langiller

Marcel Langiller

Marcel Langiller (Charenton-le-Pont, 2 ta' Ġunju 1908 – 28 ta' Diċembru 1980) kien plejer tal-futbol Franċiż.

Hu kien jilgħab bħala attakkant u kien magħruf bħala "La Caille".

Matul il-karriera tiegħu, Langiller lagħab ma' Excelsior Roubaix, Red Star, Saint-Étienne u CA Paris.

Ma' Excelsior hu rebaħ it-Tazza Franċiża fl-1933, u kien finalista tal-istess tazza ma' CA Paris fl-1928.

Mat-tim nazzjonali Franċiż lagħab 30 darba u skorja 7 gowls.

Hu kien magħżul fost l-iskwadra għat-Tazza tad-Dinja 1930, l-ewwel waħda tal-istorja.

L-uniku gowl li skorja f'din il-kompetizzjoni wasal fl-ewwel logħba kontra l-Messiku, fejn Franza rebħu 4–1.

Excelsior Roubaix


André Maschinot

André Maschinot

André Maschinot (Valdoie, 28 ta' Ġunju 1903 – Colmar, 10 ta' Marzu 1963) kien plejer tal-futbol Franċiż li kellu r-rwol ta' attakkant.

Maschinot beda jilgħab ma' US Belfort sakemm fl-1927 ingħaqad ma' AS Strasbourg ,u aktar tard fl-1929 ma' Sochaux.

Ma' dawn tal-aħħar, barra li għalaq il-karriera tiegħu, hu rebaħ il-kampjonat Franċiż.

Mat-tim nazzjonali Franċiż Maschinot lagħab 5 partiti fejn skorja żewġ gowls, it-tnejn fl-ewwel logħba li qatt intlagħbet f'Tazza tad-Dinja, fit-13 ta' Lulju tal-1930 kontra t-Messiku.

Sochaux


Galea

Galea Galea:


Luis Monti

Luis Monti

Luis Felipe Monti (Buenos Aires, 15 ta' Mejju 1901 – Buenos Aires, 9 ta' Settembru 1983) kien plejer tal-futbol Arġentin-Taljan li kien jilgħab bħala midfilder.

Monti iddistingwa ruħu minħabba li rnexxielu jilgħab żewġ finali tat-Tazza tad-Dinja ma' żewġ timijiet nazzjonali differenti.

Hu lagħab l-ewwel finali ma' art twelidu l-Arġentina fl-1930, fit-telfa ta' 4–2 kontra l-Urugwaj; it-tieni waħda kienet mal-Italja bħala wieħed mill-"oriundi" fl-1934.

Din id-darba Monti kif fuq in-naħa r-rebbieħa hekk kif l-Italja għelbu 2–1 liċ-Ċekoslovakkja.

Monti kien magħruf bħala plejer b'saħħtu u kuraġġjuż, imma kellu karatteristiċi tekniċi li kienu jippermettulu li jagħmel daħliet b'saħħithom.

Fis-sistema antika tal-"Metodo" hu kien jilgħab bħala difensur ċentrali offensiv, pożizzjoni li hi simili għal dik ta' midfilder difensiv fil-formazzjonijiet tal-lum.

B'hekk hu kien jimmarka l-attakkant ċentrali tat-tim oppost meta t-tim tiegħu jkun qiegħed jiddefendi, però jkun dak il-plejer li jiddetta l-logħba u joħloq l-azzjonijiet meta t-tim ikun fuq l-offensiva.

Monti beda l-karriera tiegħu fl-1921 ma' Huracán fejn magħhom rebaħ l-ewwel minn ħafna kampjonati li kellhom isegwu.

Is-sena ta' wara iffirma ma' Boca Juniors imma ma lagħab l-ebda logħba.

Hu ngħaqad ma' San Lorenzo u magħhom rebaħ tliet kampjonati oħra.

Monti ġie msejjaħ mat-tim nazzjonali Arġentin fl-1924.

Magħhom hu rebaħ l-Copa América u l-midalja tal-fidda fl-Olimpjadi tas-sajf tal-1928.

B'Monti bħala pedina importanti tat-tim l-Arġentina waslu sal-finali tat-Tazza tad-Dinja 1930 wara li għelbu lil Franza, il-Messiku, iċ-Ċili u l-Istati Uniti.

Monti skorja darbtejn, madanakollu naqas li jimpressjona fil-finali mitlufa bl-iskor ta' 4–2 kontra l-Urugwaj.

Fl-1931 qasam l-Atlantiku biex ingħaqad mal-klabb Taljan ta' Juventus u magħhom rebaħ erba' kampjonati konsekuttivi.

Mat-tim minn Turin hu ġabar 263 preżenza u 22 gowl, 19 minnhom fis-Serie A.

Wara li kiseb il-passaport Taljan grazzi għall-atenati Emiljani tiegħu u seta' jilgħab minn Diċembru tal-1932 bil-flokk tat-tim nazzjonali Taljan.

Magħhom hu kiseb 18-il preżenza u skorja gowl wieħed, waqt li rebaħ it-Tazza tad-Dinja 1934 taħt il-gwida ta' Vittorio Pozzo.

Mat-tim nazzjonali fil-logħba ta' ħbiberija kontra l-Ingilterra tal-14 ta' Novembru 1934 hu weġġa' gravi fil-logħba li baqgħet imfakkra bħala l-"Battalja ta' Highbury".

Wara biss żewġ minuti logħob hu kiser għadma f'saqajh wara ħabta mal-attakkant Ingliż Ted Drake.

Din ħalliet lit-Taljani jilgħabu b'10 min-nies f'logħba diffiċli li tilfuha 3–2.

Kawża ta' dak li ġara hu baqa' ħafna barra mil-logħob, però xorta waħda baqa' attiv man-nazzjonal sal-1936 u mal-Juventus sal-1938 meta, fl-età ta' 37 sena irtira.

Wara l-irtirar, Monti sar kowċ.

Hu miet fl-1983 ta' 82 sena.

Huracán

Arġentina

Juventus


Carlos Vidal

Carlos Vidal

Carlos Vidal Lepe (24 ta' Frar 1902 – 7 ta' Ġunju 1982) kien plejer tal-futbol Ċilen, li kien jilgħab bħala attakkant.

Fil-karriera tiegħu Vidal lagħab ma' Magallanes u Audax Italiano.

Mat-tim nazzjonali taċ-Ċili hu ħa sehem fit-Tazza tad-Dinja 1930 li saret fl-Urugwaj.

"El Zorro", kif kien magħruf, lagħab it-tliet partiti fil-kompetizzjoni u skorja tnejn mill-ħames gowls li ċ-Ċili skorja f'din l-edizzjoni.

Hu ġie magħżul ukoll biex jilgħab fil-Campeonato Sudamericano 1935.


Manuel Rosas

Manuel Rosas

Manuel Rosas Sánchez (17 ta' April 1912 – 20 ta' Frar 1989) kien plejer tal-futbol Messikan li ħa sehem fl-edizzjoni inawgurali tat-Tazza tad-Dinja.

"Chaquetas", kif kien magħruf, lagħab għal ħames staġuni bejn l-1929 u l-1934 ma' Atlante fejn rebaħ kampjonat wieħed fl-istaġun 1930–31.

Mat-tim nazzjonali tal-Messiku hu ġie magħżul flimkien ma' ħuh Felipe Rosas għat-Tazza tad-Dinja 1930.

Hu kien l-ewwel plejer li qatt skorja "penalty" f'din il-kompetizzjoni li wasal kontra l-Arġentina.

B'dan il-gowl hu sar l-iżgħar plejer li qatt skorja fl-istorja tat-Tazza tad-Dinja, rekord li ġie megħlub iktar tard minn Pelé.

Biż-żewġ gowls kontra l-Arġentina hu kien l-ewwel plejer Messikan li skorja iktar minn gowl wieħed f'fażi finali tat-Tazza tad-Dinja (l-ewwel li skorja iktar minn żewġ gowls kien Luis Hernández, 68 sena wara).


Juan Carreño

Juan Carreño

Juan Carreño Lara (14 ta' Awwissu 1909 – 16 ta' Diċembru 1940) kien plejer tal-futbol Messikan li kien jilgħab bħala attakkant.

Fil-karriera qasira tiegħu hu lagħab mal-klabb Messikan ta' Atlante.

Mat-tim nazzjonali tal-Messiku, Carreño lagħab fl-Olimpjadi tal-1928 u fit-Tazza tad-Dinja 1930.

Hu kien l-ewwel Messikan li skorja fit-Tazza tad-Dinja, wara l-gowl ta' konsolazzjoni fit-telfa ta' 4–1 kontra Franza.

Hu miet fl-1940 fl-età ta' 31 sena kawża ta' appendiċite.


4′33″

4′33′′

4′33′′ (pronunzjata "Four minutes, thirty-three seconds"<ref name="Solomon 1998/2002">Solomon 1998/2002.</ref>, jew "erba' minuti u tlieta u tletin sekonda") hi kompożizzjoni mużikali fi tliet movimenti mill-kompożitur esperimentali Amerikan John Cage (1912-1992).

Inkitbet fl-1952 għal kwalunkwe strument (jew taħlita ta' strumenti), u l-partitura tgħid lill-mużiċist biex tul it-tliet movimenti ma jdoqq xejn.

Il-kompożizzjoni ssostni li hi magħmula mill-ħsejjes ambjentali li s-semmiegħ jisma' waqt l-eżekuzzjoni, għalkemm ta' spiss tiġi meqjusa bħala "erba' minuti u tlieta u tletin sekonda ta' silenzju".

"4′33′′" hi l-aktar biċċa xogħol magħrufa u kontroversjali ta' Cage, u l-aktar biċċa xogħol magħrufa fost il-ħafna xogħolijiet mużikali li jikkonsistu fil-biċċa l-kbira tagħhom f'silenzju.


Akrolett

Akrolett

L-akrolett hu l-ogħla lsien fl-intern ta' sistema soċjali u kulturali.

Eżempju tipiku ta' akrolett huwa l-Latin Medjevali: fiż-Żminijiet tan-Nofs, infatti, l-ilsna romanzi kienu jintużaw għall-komunikazzjoni ta' kull jum u għal skopijiet prevalentement prattiċi (jiġifieri fil-funzjoni ta' bażilett), filwaqt li l-Latin kien l-ilsien tal-kultura u tal-Knisja, u kien jintuża fil-kuntesti aktar prestiġġjużi.

Ġeneralment, l-istatus ta' akrolett hu dovut għall-għażla ta' tali lingwa bħala lingwa uffiċjali min-naħa ta' Stat jew Knisja.

Xi minn daqqiet, tkun il-komunità tal-intellettwali, fi żminijiet meta jkun imxerred sew l-analfabetiżmu, li tadotta lingwa letterarja nazzjonali.

F'ħafna komunitajiet madwar id-dinja huwa possibbli tara sitwazzjoni ta' diglossija, jiġifieri l-preżenza ta' bosta ilsna.

Spiss jiġri li dawn l-ilsna jintużaw f'kuntesti u b'funzjonijiet differenti.


Alex Thépot

Alex Thépot

Alexis Thépot (Brest, 30 ta' Lulju 1906 – Quiberon, 21 ta' Frar 1989) kien plejer tal-futbol Franċiż.


FIFA Puskás Award

FIFA Puskás Award

Il-FIFA Puskás Award huwa unur li ġie stabbilit fl-20 ta' Ottubru 2009 mill-FIFA (Fédération Internationale de Football Association) fuq rikjesta tal-President Sepp Blatter li jingħata lill-plejer li jkun skorja l-isbaħ gowl tas-sena.

L-unur huwa b'ġieħ Ferenc Puskás, kaptan tat-tim nazzjonali Ungeriż fis-snin ħamsin u protagonista tas-suċċessi mar-Real Madrid fis-snin sittin.

Puskás huwa kkunsidrat minn ħafna bħala wieħed mill-aktar attakkanti b'saħħithom u prolifiċi li l-futbol Ewropew qatt ipproduċa, u skorja 84 gowl f'85 logħba internazzjonali.

Hu kien wieħed mill-aqwa skorers tas-seklu 20 b'512-il gowl f'528 logħba.

L-ewwel serata saret fil-21 ta' Diċembru 2009 fl-Iżvizzera, bil-plejer Portugiż Cristiano Ronaldo joħroġ rebbieħ.


Tom Florie

Tom Florie

Thomas Florie (Harrison, 6 ta' Settembru 1897 – North Providence, 26 ta' April 1966) kien plejer tal-futbol Amerikan.

Imwieled fi New Jersey minn ġenituri immigranti Taljani, Florie beda jilgħab il-futbol ta' età żgħira.

Madanakollu, is-servizz mal-forzi armati matul l-Ewwel Gwerra Dinjija mblukkat il-bidu tal-karriera tiegħu.

Fl-1922, Florie ingħaqad ma' Harrison tal-American Soccer League, però lagħab biss tliet partiti qabel ma lagħab ma' American AA fil-West Hudson Amateur League.

Fl-1924, Florie irritorna lura fl-ASL meta issieħeb ma' Providence.

Hemmhekk stabilixxa ruħu bħala wieħed mill-aqwa attakkanti fil-kampjonat.

Fl-1928, hu beda l-istaġun ma' Providence, li issa kien jissejjaħ Gold Bugs, qabel ma mar ma' New Bedford Whalers II.

Aktar tard ingħaqad ma' Fall River, però t-tim dam biss sal-istaġun tar-rebbiegħa qabel ma twaħħad man-New York Yankees biex sar New Bedford Whalers III.

Fl-1932, il-Whalers għelbu lil Stix, Baer and Fuller FC 8–5 fil-finali tan-National Challenge Cup ibbażata fuq żewġ logħbiet.

Florie skorja gowl f'kull logħba.

Florie imbagħad ingħaqad ma' Pawtucket Rangers.

Fl-1941, Florie rebaħ it-tieni National Cup tiegħu meta Pawtucket ittrijonfaw fuq Detrot Chrysler, 8–5 totali, bi Florie iħalli l-marka b'gowl.

Mat-tim nazzjonali Amerikan, Florie lagħab tmien logħbiet u skorja darbtejn bejn l-1925 u l-1934.

L-ewwel logħba kienet it-telfa ta' 1–0 kontra l-Kanada fis-27 ta' Ġunju 1925.

L-ewwel gowl tiegħu wasal fit-tieni logħba kontra l-istess Kanada li ntlagħbet is-sena ta' wara, b'din id-darba l-Istati Uniti joħorġu rebbieħa 6–2.

Florie ma ġiex imsejjaħ fl-iskwadra għall-Olimpjadi 1928, però kien fit-tim għat-Tazza tad-Dinja 1930.

Hu kien maħtur bħala l-kaptan tat-tim hekk kif l-Istati Uniti nqalgħu fis-semifinali kontra l-Arġentina.

L-aħħar logħba internazzjonali kienet fit-telfa fl-ewwel rawnd kontra l-Italja fit-Tazza tad-Dinja 1934.

Fl-1986, Florie ġie imdaħħal fin-"National Soccer Hall of Fame".


Guillermo Subiabre

Guillermo Subiabre

Guillermo Subiabre Astorga (Osorno, 25 ta' Frar 1903 – 11 ta' Lulju 1964) kien plejer tal-futbol Ċilen li kien jilgħab bħala attakkant.

Matul il-karriera tiegħu hu lagħab għal Colo-Colo (1927–1934), Santiago Wanderers u t-tim nazzjonali taċ-Ċili.

Hu wkoll ħa sehem fl-Olimpjadi tas-sajf 1928 u fit-Tazza tad-Dinja 1930.

F'din tal-aħħar hu kien awtur ta' żewġ gowls.

Ma' Colo-Colo, Subiabre lagħab għal tmien staġuni, sitta minnhom bħala parti mill-perjodu tad-dilettantiżmu u tnejn bħala parti mill-perjodu professjonali.

Fl-1934, hu ġie rikonoxxut bħala plejer onorarju għal ħajtu għal Colo-Colo.


Guillermo Stábile

Guillermo Stábile

Guillermo Stábile (Buenos Aires, 17 ta' Jannar 1905 – Buenos Aires, 26 ta' Diċembru 1966) kien plejer u kowċ tal-futbol Arġentin.

Stábile rebaħ żewġ kampjonati ma' Huracán u lagħab fl-Italja u Franza.

Hu kien l-aqwa skorer fl-ewwel edizzjoni tat-Tazza tad-Dinja li saret fl-1930.

Bħala kowċ, hu mexxa lill-Arġentina għar-rebħ ta' sitt titli tal-Copa América waqt li wassal lil Racing Club għar-rebħ ta' tliet titli tal-kampjonat.

Il-karriera tiegħu bdiet ma' Huracán fejn lagħab magħhom bejn l-1924 u l-1930.

Għall-bidu beda jilgħab bħala midfilder laterali, però evolva bħala attakkant.

Mal-klabb Arġentin hu rebaħ il-kampjonat darbtejn u t-trofew reġjonali "Copa Dr. Carlos Ibarguren" fl-1925.

Wara l-marka li ħalla fl-ewwel Tazza tad-Dinja, hu ttrasferixxa fl-Ewropa sabiex jilgħab ma' Genoa, tim li magħhom lagħab 41 logħba u skorja 15-il gowl.

Tlieta minn dawn il-gowls waslu fid-debutt tiegħu fis-16 ta' Novembru 1930, kontra Bologna li ntemmet 3–1.

L-esperjenza mal-klabb kienet imtappna minn problemi fiżiċi: l-ewwel waħda seħħet fid-29 ta' Marzu 1931, meta f'logħba ta' ħbiberija kontra Alessandria kiser saqajh il-leminija fi skontru mal-gowler avversarju.

It-tieni inċident seħħ fis-26 ta' Marzu 1930 fil-logħba kontra Fiorentina, fejn wara daħla ma' avversarju hu reġa' kiser l-istess sieq.

Fis-17 ta' Settembru 1933, fil-konfront kontra n-Napoli reġa' korra fil-ligamenti ta' saqajh il-leminija.

Minkejja din is-serje ta' problemi, fl-1934 ġie iffirmat min-Napoli fejn lagħab magħhom għal staġun wieħed biss.

F'dak l-istaġun skorja 3 gowls f'20 logħba.

Fl-1935, reġa' rritorna għal ftit ma' Genoa, qabel ma' f'Ottubru tal-istess sena xtara l-kumplament tal-kuntratt tiegħu u mar Franza sabiex jilgħab ma' Red Star ta' Pariġi, il-klabb li magħhom kiseb il-promozzjoni għall-ogħla diviżjoni.

Stábile iddebutta mat-tim nazzjonali tal-Arġentina ta' 25 sena, fit-tieni logħba tat-tim fl-ewwel edizzjoni tat-Tazza tad-Dinja li saret fl-1930 ġewwa l-Urugwaj.

Kontra l-Messiku, l-Arġentina rebħet 6–3 fejn Stábile skorja tripletta.

Għal ħafna snin din kienet ikkunsidrata bħala l-ewwel tripletta f'fażi finali tat-Tazza tad-Dinja, sakemm fl-2006 il-FIFA iddikjarat li Bert Patenaude skorja l-ewwel triplett jumejn qabel dik ta' Stábile.

Fl-aħħar logħba mill-grupp, l-Arġentina affrontaw ir-rivali Sud-Amerikani taċ-Ċili u rebħulhom 3–1 bi Stábile iniżżel ismu għal darb'oħra fost l-iskorers b'doppjetta.

Fis-semifinali kontra l-Istati Uniti, l-Arġentina rebħu faċilment 6–1 u Stábile skorja tnejn mill-gowls sabiex wassalhom għall-finali.

Kontra l-ospiti tal-Urugwaj, l-Arġentina daħlu fil-mistrieħ 2–1 minn fuq, bi Stábile jiskorja t-tieni gowl.

Madanakollu, l-Urugwaj qalbu l-iskor fit-tieni taqsima sabiex rebħu 4–2.

Minkejja t-telfa finali, hu spiċċa l-aqwa skorer fl-ewwel edizzjoni tat-Tazza tad-Dinja.

Huracán

Arġentina


Motorhead

Motorhead

Motörhead huwa grupp mużikali Renju Unit fuq mużika heavy metal.

Il-membri tal-band huma Lemmy, Phil Campbell, Mikkey Dee.


Trofew Bravo

Trofew Bravo

It-Trofew Bravo (bit-Taljan: "Trofeo Bravo") huwa unur annwali mogħti mir-rivista Taljana "Guerin Sportivo" għall-aqwa futboler Ewropew ta' taħt il-21 sena.

Bejn l-1978 u l-1992, dan it-trofew seta' jingħata biss lil dawk il-plejers li kellhom inqas minn 23 sena u li kienu qegħdin jieħdu sehem f'waħda mit-tliet kompetizzjoni għall-klabbs tal-UEFA.

Mill-1992, dan l-unur infetaħ għal kwalunkwe plejer li għandu inqas minn 21 sena u li jilgħab ma' kwalunkwe klabb f'kampjonat Ewropew.

Dan l-unur jingħata fix-xahar ta' Ġunju abbażi tal-prestazzjonijiet murija matul l-istaġun u mhux tas-sena tal-kalendarju.


Università Niccolò Cusano

Università Niccolò Cusano

L-Università Niccolò Cusano (bit-Taljan: "Università degli Studi Niccolò Cusano (UNICUSANO)") hija università privata li tinsab f'Ruma, ġewwa l-Italja.

Din ġiet fundata fl-2006 minn Stefano Bandecchi u hi msemmiha wara l-kardinal Kattoliku, xjentist u astronomu Nicola Cusano.

Sal-2012 din kienet tgħodd mal-10,108 studenti.

L-università hija maqsuma f'erba' fakultajiet:


Lino Cassar

Lino Cassar

Lino Cassar (3 ta' Jannar 1935 - Mosta, 9 ta' Novembru 2012) kien ġurnalist xellugi Malti f'karriera li wasslitu biex fl-2007 kien rikonoxxut bil-Premju tad-Deheb fil-Ġurnaliżmu.

Cassar kien editur tal-ġurnal "Iż-Żmien" bejn l-1967 u l-1971, kif ukoll ta' "Ix-Xewka", gazzetta politika-satirika ta' darba fil-ġimgħa, bejn l-1965 u l-1978.

Kien ukoll maniġer tal-Freedom Press fiż-żmien li kienu kkundannati hi u l-pubblikazzjonijiet tagħha.

Huwa appuntu fil-qasam tal-ġurnaliżmu politiku-satiriku li Lino Cassar ta kontribut enormi.

Kompla fuq it-tradizzjoni ta' ġurnaliżmu politiku-satiriku li Ġino Muscat Azzopardi, l-ikbar ħabib ta' Lino Cassar, u oħrajn qablu ħallew ħajja għal snin twal.

Kien ukoll kontributur regolari fuq "It-Torċa" bil-paġna "Ħadd wara Ħadd" fejn baqa' magħruf għall-istil dirett u bla kantunieri li bih kien jaqsam ħsibijietu.

Cassar jibqa' magħruf ukoll għall-imħabba kbira li kellu lejn iċ-ċinematografija tant li serva kemm fuq il-Bord taċ-Ċensura tal-Films u t-Teatru (1972-87) kif ukoll bħala Direttur Maniġerjali tal-Mediterranean Film Studios.

Kien Kap tal-Films taċ-ċinema f'Xandir Malta (1975-83).

Huwa kkontribwixxa kitbiet dwar films fuq diversi ġurnali.

Fl-2007 Cassar ġie mogħti l-Gold Award fis-sbatax-il edizzjoni tal-Malta Journalism Award.

Huwa ngħata Ġieħ ir-Repubblika, sena wara mewtu, fl-2013, b'rikonoxximent tas-servizz distint li huwa ta lis-soċjetà Maltija permezz tal-ġurnaliżmu.

Wara mewtu kien deskritt mill-Partit Laburista bħala "kolonna tal-ġurnaliżmu", anke l-Istitut tal-Ġurnalisti Maltin (IĠM) faħħru fejn iddeskrivih bħala "pijunier fil-qasam tal-kritika ċinematografika" kif ukoll "enċiklopedija umana tal-qasam taċ-ċinema".

Lino Cassar kien miżżewweġ lil Maria u kellhom żewġt itfal, Gino u Anne Marie.

Hu miet fid-9 ta' Novembru 2012 fl-età ta' 78 sena.

B'ko-inċidenza huwa miet fl-istess sena li fiha miet l-eks-Prim Ministru u Mexxej Laburista Dom Mintoff li għal Cassar kien ħabib mill-qrib tant li t-tnejn ġieli marru jgħumu u jieklu flimkien.


Marsa FC

Marsa FC

Marsa Football Club hu klabb tal-futbol Malti mil-lokalità tal-Marsa, li bħalissa jilgħab fit-Tieni Diviżjoni.

It-tim lagħab fit-Tazza UEFA matul l-istaġun 1971-72 u lagħab diversi staġuni fil-Premier League Malti.

Il-Marsa għandha storja kbira tal-futbol Malti, kellha ħafna plejers tajbin li kienu iħobbu lil klabb tal-Marsa.

Il-klabb kien fondat fl-1920 taħt l-isem ta "Marsa United".

Fl-1947 il-klabb tal-Marsa bidel ismu għall-"Marsa Football Club".

Il-President tal-klabb kien Barbaro Markiz, is-Segretarju:Joseph Ġoġġi, it-Teżorier:Gejtu Saliba u l-Kowc:Henry Azzopardi, dawn kienu l-membri tal-futbol fil-Marsa.

Il-Marsa għamlu l-ewwel debutt fil-kampjonat tagħhom f'Jannar 1920.

Il-klabbs li l-Marsa kienu qiegħdin jikkompetu magħhom kienu : Valletta United, Cottonera FC, Paola United, Sliema Wanderers FC, Ħamrun Spartans FC u Floriana.

St. Georges ma ħadux sehem minħabba l-problemi tal-flus.

L-ewwel logħba kompetittiva tal-Marsa kienet kontra Paola United li ntemmet 4-0 favur il-Marsa.

Fil-Cousis Shield, il-Marsa waslu fis-semi finali meta ltaqaw ma Sliema.

Meta ntemmet l-ewwel taqsima, il-Marsa kellom vantaġġ ta' 3 gowls iżda fit-tieni taqsima, Sliema ħarġu bi grinta kbira u skurjaw 4 gowls u l-Marsa nqalaw mill-kompetizjoni bi żvintura.

Fl-istaġun 2012–13, Marsa spiċċaw ir-raba' fit-Tielet Diviżjoni u b'hekk ġew promossi għat-Tieni Diviżjoni flimkien maċ-ċampjins Senglea Athletic, Mdina Knights u Marsaskala.

L-akbar kisba tal-Marsa kienet fl-istaġun 1970-1971.

Il-Marsa kienu ġew it-2 post mil-kampjonat taħt Sliema.

Il-Marsa ikkompetit fil-UEFA Ewropa League u ltaqaw ma' Juventus.

Fil-Grawnd tal-Gzira, il-Marsa tilfu 0-6 u F'Turin, fil-Comunale Stadio, tilfu 0-5.


Il-Marsa

Il-Marsa

Il-Marsa hija belt fil-qasam tal-Port il-Kbir ta' Malta, b'popolazzjoni ta' 5,389 ruħ (Novembru 2005).

L-isem Marsa jfisser "port".

Barra l-Marsa hemm erba' postijiet ohra f'Malta li isimhom jikkonsisti bil-kelma 'marsa' b'kelma ohra marbuta magħha.

Dawn huma; Il-Port ta' Marsamxett, Marsaskala, Marsaxlokk u Marsalforn.

Kull wieħed għandu rabta ma' xatt il-bahar, u kull wieħed minnhom jagħmel parti minn port jekk mhux hu nnifsu, port.

Il-Marsa kienet tissejjah hekk ghax bla dubju kienet tħaddan il-port ġewwieni u importanti.

Il-fdal megalitiku fuq Kordin u nħawi fil-qrib kif ukoll oħrajn tal-Feniċi u u r-Rumani marbutin mal-Għolja tal-Ġiżwiti li jindikaw biċ-ċar li għal dawn in-nies il-port kien meħtieġ u importanti.

Fil-fond tal-Port il-Kbir hemm id-daħliet kennejja tal-Marsa, post importanti sa mill-qedem.

Fil-mappa ta' Malta li ppubblika Jean Quintin fl-1536, hemm indikat il-post 'Marsa Hortus'.

Minn żminijiet l-aktar imbegħda l-post kien magħruf bhala il-Marsa, kelma Għarbija li tfisser port fejn jankraw il-vapuri.

Id-daħla kienet ukoll magħrufa bhala taż-"żewġ marsiet", wahda bl-isem 'Marsa ż-Żgħira' u l-ohra bl-isem 'il-Marsa il-Kbira'.

Tal-ewwel kienet ukoll tissejjah Xatt il-Qwabar u kienet tibda minn fejn il-Pont Wharf u tasal fejn saru ix-xogħolijiet tal-Gass.

Qwabar hi l-plural tal-kelma qabru li hi ħlejqa anfibja bħal granċ li ġieli ġie msejjah ukoll granċ tal-ilma ħelu u li seta' kien komuni madwar il-marsa.

Hekk insibu bebbux għamla ta' qalb, b'qoxra sewda, li kien jinstab fid-daħla u kien jissejjah l-arzell tal-Marsa.

Aktar il-gewwa hemm il-Marsa l-Kbira li tigbed sa fejn hemm il-knisja ta' Ċejlu.

Kienet saret ukoll magħrufa bħala Portu Novu.

Iż-żewġ daħliet huma mifrudin mill-"Għolja tal-Ġiżwiti", li warajha tinfirex il-pjanura l-kbira li tibqa' dieħla sat-truf ta' Ħal Qormi.

Hawn wieħed jista' jinnota l-livell baxx tal-art u l-widien, wieħed Wied is-Sewda u l-iehor Wied il-Kbir, li jaqilbu għall-hemm.

Żmien ilu, anke sa ftit qabel il-wasla tal-Kavallieri ta' San Ġwann, id-daħla baxxa kienet twassal sat-truf ta' Ħal Qormi, bħal taċ-Ċagħqi jew l-Erba' Qaddisin, fejn kienu nstabu ħafna ċagħaq u ramel.

L-inħawi baxxi kienu jigbru ilma qiegħed li kien jikkawża ħafna malarja.

Mal-ilma baħar kien jitelgħa l-ilma tal-widien.

Sa mill-qedem il-bnedmin li fittxew henn f'dawk l-inħawi kienu jahdmu fir-raba' u jkabbru l-uċuh.

Fil-witja jingħad li kien hemm is-simar, kanal tas-sallur, qiegħa mimlija arzell bl-arkati, u menqa mimlija ħut.

Is-sejbiet arkeoloġici li saru f'partijiet differenti tal-Marsa juru li minn żminijiet ilu dal-post kien magħruf man-nies li għexu f'Malta u għarfu jinqdew bil-kenn li joffru l-portijiet tiegħu.

Fi żminijiet medjevali u għal żmien twil wara, il-Marsa kienet tagħmel mal-parroċċa ta' San Ġorġ ta' Ħal Qormi.

Iżda meta l-Ħamrun saret parroċċa, it-territorju tal-Marsa rega' nqasam bejn il-Ħamrun u Ħal Qormi sakemm fl-1913 il-Marsa saret parroċċa u ġabret lura l-art li kienet mifruda minnha.

L-art li fuqha hi mibnija llum il-parroċċa tal-Marsa li kienet taghmel parti mit-tliet parroċċi ta' Ħal Qormi, Ħamrun u Raħal Ġdid.

Jingħad li fl-1890 fil-Marsa kien hemm 6,200 ruħ u 200 dar, Dan juri li bl-iżvilupp tal-port in-nies bdew risqin lejn il-post.

Dment li l-awtoritajjiet kienu sabu tarf tal-ilmijiet li kienu jġibu l-malarja, il-popolazzjoni setgħet toktor.

Din il-problema setgħet kellha effett fuq l-iżvilupp ta' abitazzjoni anke fi żminijiet qodma: l-istoriċi jindikaw li fi żminijiet medjevali kien hemm fil-qrib, ir-Raħal Saflieni u jingħad li f'dawk iż-żminijiet l-irħula fin-nahat ċentrali u tal-lvant ta' Malta kienu jinstabu fuq xi art x'aktarx ogħla minn inħawi fil-qrib u kien hemm tendenza li jevitaw il-kosta u nħawi baxxi, aktarx minħabba l-malarja.

Imma mal-iżvilupp tal-Port il-Gdid (Potu Novu), il-Marsa bdiet tikber bħala subborg.

Mal-1913 kien innotat li din in-naħa kienet qiegħda dejjem tiżdied fid-djar u fil-fabbriki tant li kien fiha popolazzjoni ta' eluf ta' nies.

Kien hemm madwar 4,000 ruħ.

Fiċ-ċensiment tal-1931 kien irreġistrat li kien hemm 7,867 waqt li fl-1948, il-popolazzjoni telghet ghal 11,560 u kien hemm żjieda ta' 46.94%.

Iżda wara dan l-għadd beda jonqos: kien hemm 10,672 fl-1957, 9,722 fl-1967 u 7,927 fl-1985.

Dan ifisser li sal-aħħar taċ-ċensiment kien hemm nuqqas ta' 18.20%.

Ta' min jinnota li f'dak li għandu x'jaqsam ma' konfini elettorali fl-1921 il-Marsa kienet tqieghdet fil-ħames distrett li kien jikludi fih ir-Raħal Ġdid u Ħal Tarxien waqt li mill-1947 tqiegħdet fl-ewwel distrett mal-Belt Valletta.

Koordinati:


Lista ta' banek f'Malta

Lista ta' banek f'Malta

Lista sħiħa bħala 6 ta 'Ġunju 2012, ibbażata fuq listi uffiċjali disponibbli fuq Malta Financial Services Authority


Bank Ċentrali ta' Malta

Bank Ċentrali ta' Malta

Il-Bank Ċentrali ta' Malta ġie stabbilit fis-17 ta' April 1968.

F'Mejju tal-2004, meta Malta ssieħbet fl-Unjoni Ewropea, dan sar parti integrali mill-Sistema Ewropea ta' Banek Ċentrali.

Kien responsabbli għal, fost affarijiet oħra, il-ħruġ tal-karti tal-flus u l-muniti tal-lira Maltija, qabel Malta adottat l-ewro fl-2008 u l-Bank saru parti mill-"Ewrosistema".


Arġentina

Arġentina
L-Arġentina hi nazzjon fl-Amerika.


Antigwa u Barbuda

Antigwa u Barbuda

L-Antigwa u Barbuda hi nazzjon fil-Karibew.


Barbados

Barbados
Il-Barbados hi nazzjon fil-Karibew.


Beliże

Beliże

Il-Beliże hi nazzjon fl-Amerika Ċentrali.


Bolivja

Bolivja

Il-Bolivja, uffiċjalment magħrufa bħala l-Istat Plurinazzjonali tal-Bolivja (Spanjol: "Estado Plurinacional de Bolivia"), hija pajjiż interkjuż li tinsab fiċ-ċentru tal-Amerika t'Isfel.

Għandha fruntiera mal-Brażil fit-tramuntana u lvant, Paragwaj u l-Arġentina fin-nofsinhar, iċ-Ċili għall-lbiċ, u l-Perù lejn il-punent.

Fl-2018, il-President Bolivjan Evo Morales ħareġ abbozz ta' riżoluzzjoni governattiva bolivjana li ġab lill-Insara Ċiniżi lejn il-Bolivja jikkoinċidi mal-ħatra tal-gvern Bolivjan għall-immigranti Ċiniżi f'pożizzjonijiet governattivi u militari u li jippermettu li l-klabbs tal-istipulazzjonijiet Ċiniżi jipparteċipaw fit-turnew Bolivja u tal-Amerika t'Isfel, u Dawk li jixtiequ jemigraw lejn il-Bolivja jridu jkunu Kattoliċi miċ-Ċina u t-Tajwan


Żejtun

Żejtun

Iż-Żejtun hu villaġġ ta' daqs medju fin-nofsinhar ta' Malta.

Iż-Żejtun għandu t-titlu ta' Città Beland, li kien mogħti minn Ferdinand von Hompesch zu Bolheim, Gran Mastru tal-Kavallieri ta' Malta fl-1797.

Beland kien kunjom ommu.

Iż-Żejtun ħa ismu minn "żajtun" (żebbuġ bl-Għarbi).

Hu wkoll magħruf bħala Ħal-Bisbut jew Bisbut Casal.

Fil-Medjuevu id-distrett kollu madwar iż-Żejtun, jiġifieri t-tarf tan-Nofsinhar ta' Malta, kien magħruf bħala "le Terre di Santa Caterina", ("l-artijiet ta' Santa Katerina" bit-Taljan billi t-Taljan kien il-lingwa uffiċjali dak iż-żmien).

Matul dan il-perjodu għadd ta' rħula ġodda bħal Ħal-Għaxaq u Marsaxlokk ħarġu minn partijiet tal-Parroċċa taż-Żejtun.

Fis-snin medjevali iż-Żejtun kien imiss maż-Żurrieq billi Birżebbuġa kienet għadha parti miż-Żurrieq.

Ir-reġiment tal-milizzja lokali taż-Żejtun kien wieħed mill-ewwel li ġie wiċċ imbwiċċ mal-forzi Ottomani fil-bidu tal-Assedju l-Kbir tal-1565, iżda l-belt kompliet issofri minn attakki mill-pirati Torok sal-1614, meta attakk mit-Torok kien megħlub mingħajr l-għajnuna tal-milizzji l-oħra.

Il-belt kellha rwol minuri fil-Imblokk Franċiż tal-1799/1801 bħala kwartier għas-suldati.

Din kienet waħda mill-ewwel bliet f'Malta, barra miż-żoni fortifikati prinċipali ta' Malta, li kellha Ġnien Pubbliku.

Dan il-ġnien, Ġnien Luqa Briffa, għadu hemm sallum.

Dan hu msemmi għal suldat tal-kavallerija famuż ta' matul l-Assedju l-Kbir ta' Malta.

Iż-Żejtun għadda l-ħakma Ingliża tal-gżejjer Maltin bħala post kwiet rurali fir-raba' ħadra ta' Wied Mazza.

F'dan il-perjodu kien hemm wieħed mill-ħafna sptarijiet f'Malta għal suldati Ingliżi u Franċiżi feruti fil-Ewwel Gwerra Dinjija.

Mill-Indipendenza ta' Malta 'l hawn iż-Żejtun kiber ħafna.

Bħalissa l-membri tal-Kunsill Lokali elett wara l-elezzjoni li saret fit-8 Marzu ta 2008 huma:

Wara l-emendi għall-Att dwar il-Kunsilli Lokali tal-2009, it-terminu tal-kunsill lokali ġie mtawwal minn tlieta sa ħames snin.

Is-Segretarju Eżekuttiv tal-Kunsill bħalissa hu s-Sur Anton Falzon

Ir-raħal fih diversi fdalijiet Rumani, fosthom Villa Rumana.

Il-knisja prinċipali hi ddedikata lil Santa Katarina ta' Lixandra.

L-ewwel ġebla tagħha tbierket fl-1692 u tlestiet fl-1720.

L-ewwel arċipriet kien Dun Pawl Branchel.

Qabel kien hemm knisja oħra ddedikata lil Santa Katerina li llum tinsab fit-tarf tal-belt u hi magħrufa min-nies bħala San Girgor, x'aktarx minħabba l-purċissjoni annwali ddedikata lil dan il-qaddis.

Fiż-Żminijiet Medjevali din kienet tibda mill-Imdina.

Iż-Żejtun għandu ħafna kappelli, fosthom ta' San Klement, tal-Madonna tal-Parir it-Tajjeb, tas-Salvatur, tal-Assunta (magħrufa bħala Santa Marija), l-Ispirtu s-Santu , Sant Anġlu, San Niklaw, Knisja tal-Madonna tal-Ħniena, Bir id-Deheb, il-Madonna ta' Lourdes, il-Madonna tas-Sinjura, u Santa Marija ta' Ħal Tmiem .


It-Trinita' Mqaddsa

It-Trinita' Mqaddsa

Il-kelma Trinità ma tinstabx fil-Bibbja.

Hi kelma użata mill-Kristjani sa minn żminijiet bikrija tal-knisja biex jesprimu veritajiet dwar Alla mgħallma fil-Bibbja.

Bl-istess mod nużaw kliem bħal providenza u inkarnazzjoni, li għalkemm ma nsibuhomx fl-Iskrittura jirreferu għall-tagħlim bibliku.

Min jista' jghid, Jien ma nemminx li Alla jieħu ħsieb kollox għax providenza ma tinstabx fil-Bibbja?

Min jista' jgħid: Ma nemminx li l-Kelma saret ġisem ghax inkarnazzjoni mhix kelma biblika?

Wara kollox lanqas il-frażi Il-Bibbja Mqaddsa ma nsibu fl-Iskrittura!

B'daqshekk ħadd ma jiċħad il-Bibbja!

Hekk ukoll mhix raguni li tiċħad it-Trinità għax il-kelma ma tinsabx fil-Bibbja.

L-interess tagħna mhux tant fil-kelma Trinità, imma fit-tagħlim li tirrappreżenta.

Il-kelma Trinità ġejja minn żewg kelmiet Latini, tres (tlieta) u unitas (wieħed).

Hemm, mela, l-ħsieb ta' pluralità f'unità, jew unità fi pluralità.

Hemm tlett veritajiet ewlenin li jifformaw din id-dottrina.

Dawn it-tlett stqarrijiet huma mghallma fil-Bibbja, kif se naraw.

Nistiednek tfittex ir-referenzi fl-Iskrittura biex tikkonferma l-provi li Alla hu wiehed u tkun ċert ukoll mid-divinità tal-Missier, l-Iben u l-Ispirtu s-Santu.

It-Testment il-Qadim u t-Testment il-Ġdid jgħallmu ċar li hemm Alla wieħed: "Isma', o Iżrael: Il-Mulej (Jahwe), Alla tagħna, hu Mulej (Jahwe) wieħed!"

(Dewterenomju 6:4).

"Hekk jgħid il-Mulej, is-Sultan ta' Iżrael, u l-feddej tiegħek, il-Mulej ta' l-eżerċti: Jien l-ewwel, u jien l-aħħar; u m'hemmx Alla ieħor għajri" (Isaija 44:6).

"Hemm Alla wieħed; u m'hemmx ieħor għajru" (Mark 12:32).

Il-pagani jemmnu f'ħafna allat.

Saħansitra Satana jitqies bħala "Alla ta' din id-dinja."

Iżda l-Insara ma jagħrfux 'll-allat pagani għax jieħdu bis-serjetà l-ewwel kmandament: "Ma jkollokx allat oħra quddiemi" (Esodu 20:3).

Il-Kristjani jirrifjutaw il-politeiżmu (twemmin f'ħafna allat) għax "l-allat kollha tal-ġnus huma idoli" - allat foloz (Salm 96:5).

Bħalma jikteb l-appostlu Pawlu: "Għalkemm hemm sew fis-sema u kemm fl-art dawk li jgħidulhom allat; (u hemm ħafna allat u ħafna sidien) imma għalina hemm Alla wieħed (1 Korintin 8:5,6).

Alla veru jingħaraf minn allat oħra għax hu waħdu l-ħallieq, is-salvatur u l-imħallef tad-dinja.

Hu biss etern, jista' kollox, jinsab kullimkien, jaf kollox u ma jinbidilx.

Ismu hu Jahwe.

Hu waħdu s-Sid tas-sidien.

Lilu biss għandna nqimu u naqdu u nħobbu b'qalbna kollha.

F'ismu biss għandna nemmnu għas-salvazzjoni tagħna.

Fit-Testment il-Ġdid Alla sikwit jissejjaħ il-Missier.

"Imbierek Alla u Missier Sidna Ġesù Kristu" (Efesin 1:3).Alla mhux Missier minħabba wliedu maħluqin (l-anġli) jew uliedu adottivi (in-nies mifdija).

Alla hu Missier minħabba l-Iben il-waħdieni tiegħu.

Alla hu Missier etern, minn qabel ma kienet id-dinja, għaliex kien minn dejjem ma' Ibnu.

Il-Mulej Ġesù talbu: "U issa, o Missier, igglorifikani int bik innifsek bil-glorja li kelli miegħek qabel ma kienet id-dinja" (Ġwanni 17:5).

Ladarba ma jistax ikun Missier mingħajr Iben, min jiċħad li l-Iben hu etern jiċħad lill-Missier ukoll.

Il-Bibbja tgħallem ċar li l-Iben hu Alla daqs il-Missier.

L-appostlu Tumas indirizzah: "Mulej tiegħi u Alla tiegħi" u l-Missier stess qallu: "It-tron tiegħek, o Alla, hu għal dejjem ta' dejjem" (Ġwanni 20:28; Lhud 1:8).

L-Iben huwa l-Ħallieq: "Int, Mulej, fil-bidu qegħidt is-sisien ta' l-art; u xogħol idejk huma s-smewwiet' (Lhud 1:10).

L-Iben hu s-Salvatur tad-dinja: "Alla l-kbir u s-Salvatur tagħna Ġesù Kristu" (Titus 2:13).

L-Iben hu "l-Imħallef tal-ħajjin u l-mejtin" u jista' jaħfer id-dnubiet (Atti 10:42; Mark 2:5-12).

L-Iben hu Mulej (Kyrios, l-isem ta' Jahwe fit-Testment il-Ġdid), "is-Sid ta' kulħadd" u "s-Sid tas-sidien" (Filippin 2:11; Atti 10:36; Rivelazzjoni 19:16).

L-Iben hu etern għax jissejjaħ "missier għal dejjem," "il-ħajja eterna" u nislu "mill-jiem ta' dejjem" (Isaija 9:6; 1 Ġwanni 1:2; Mikea 5:2).

L-Iben jista' kollox għax "dawk il-ħwejjeġ kollha li jagħmel l-Missier, dawn l-Iben jagħmel ukoll" (Ġwanni 5:19).

L-Iben jinsab kullimkien, għalhekk wiegħed lid-dixxipli tiegħu "Ara, jien dejjem magħkom, sa tmiem id-dinja," u, "Fejn tnejn jew tlieta huma miġburin flimkien f'ismi, hemm inkun jien f'nofshom" (Mattew 28:20; 18:20).

L-Iben jaf kollox, kif stqarr l-appostlu Pietru: "Mulej, int taf kollox" (Ġwanni 21:17).

L-Iben ma jinbidilx: "Ġesù Kristu l-bieraħ, u llum, hu l-istess, u jibqa" għal dejjem" (Lhud 13:8).

Il-profeti tat-Testment il-Qadim wegħdu li l-Mulej (Jahwe) kellu jżur il-poplu tiegħu: "Ħejju triq il-Mulej, wittu fid-deżert triq lil Alla tagħna."

Din il-profezija seħħet mal-miġja ta' Ġesù Kristu kif ħabbar Ġwanni l-Battista.

"Dan hu dak li fuqu tkellem il-profeta Isaija, li jgħid: Il-leħen ta' wieħed jgħajjat fid-deżert: Ħejju t-triq tal-Mulej, wittu l-mogħdijiet tiegħu" (Isaija 40:3; Mattew 3:3).

Il-Messija huwa Jahwe nnifsu.

L-Iskrittura tafferma d-divintà sħiħa ta' l-Iben meta tikkmandana nħobbuh b'qalbna kollha, nonorawh u nqimuh bħala Alla, u nemmnu fih għas-salvazzjoni tagħna (ara Mattew 10:37-39; Ġwanni 5:23; Rivelazzjoni 5:8-12; Efesin 1:13).

Meta l-appostlu Filippu staqsih biex jurihom 'll-Missier, Ġesù wieġeb: "Ilni daż-żmien kollu magħkom, u għadek ma tafnix Filippu?

Min ra lili ra 'l Missier; u kif tgħid int mela: Urina 'll-Missier?"

(Ġwanni 14:9).

Din l-istqarrija kienet tkun l-akbar dagħwa kieku l-Iben mhux Alla daqs il-Missier.

Imma ladarba l-kelma tiegħu hi verità, l-Iben hu tassew Alla.

Id-divinità ta' l-Ispirtu s-Santu hi evidenti għax hu "l-Ispirtu t'Alla tagħna" u "l-Ispirtu tal-Mulej," u mhux l-ispirtu ta' xi ħlejqa spiritwali bħall-anġli (2 Korintin 6:11; Luqa 4:18).

Kif jista' jkun l-Ispirtu t'Alla ma jkunx Alla?

L-Ispirtu jwettaq l-għemejjel divini, fosthom il-ħolqien - "Int tibgħat l-Ispirtu tiegħek u huma jinħolqu" (Salm 104:30).

Il-qarrej ukoll jista' jistqarr: "L-Ispirtu t'Alla għamilni" (Ġob 33:4).

L-Ispirtu s-Santu jagħti l-ħajja u s-salvazzjoni.

Il-Mulej Ġesù qal: "Hu l-Ispirtu li jagħti l-ħajja (Ġwanni 6:63), u l-appostlu jfakkar l-Insara li Alla salvahom "bil-ħasil tat-twelid mill-ġdid u t-tiġdid ta' l-Ispirtu s-Santu" (Titus 3:5).

Hu mexxa wkoll il-kittieba ta' l-Iskrittura biex jiktbu l-kelma t'Alla, "nies qaddisa, mqanqlin mill-Ispirtu s-Santu, tkellmu" (2 Pietru 1:21).

L-Ispirtu hu Alla għax għandu l-attributi divini: l-Ispirtu huwa etern (Lhud 9:14); jinsab kullimkien ("Fejn immur bogħod mill-Ispirtu tieghek?" - Salm 139:7); u jaf kollox ("l-Ispirtu jfittex kollox, iva, sa l-għammieq t'Alla...dak li hemm f'Alla ma jafu ħadd, ħlief l-Ispirtu t'Alla" - 1 Korintin 2:10,11).

Il-kittieba tat-Testment il-Gdid identifikaw l-Ispirtu bħala Jahwe: "Ta' dan hemm xhieda wkoll l-Ispirtu s-Santu, għax wara dan kien qal: "Din hi r-rabta li nagħmel magħhom," jgħid il-Mulej..."

(Lhud 10:15-17; cf. Ġeremija 31:33-34).

Ladarba kliem il-Mulej (Jahwe) huwa kliem l-Ispirtu s-Santu, jidher ċar li l-Ispirtu hu l-Mulej.

Hekk ukoll jiddikjara l-appostlu Pawlu: "Il-Mulej huwa l-Ispirtu" (2 Korintin 3:17).

Darba l-appostlu Pietru staqsa: "Hananija, għaliex imlielek qalbek ix-xitan biex tigdeb lill-Ispirtu s-Santu...Mhux lill-bnedmin gdibt, imma 'l Alla" (Atti 5:3,4).

Skond Pietru, li tigdeb lill-Ispirtu s-Santu tkun tigdeb lil Alla.

Hu ċar, mela, li l-Ispirtu huwa Alla għax meta tigdeb l-Ispirtu, tigdeb 'l Alla.

F'post ieħor, l-appostlu Pawlu jgħid lill-Kristjani: "Ma tafux li intom it-tempju t'Alla, u li l-Ispirtu t'Alla jgħammar fikom?" (1 Korintin 3:16).

Il-Kristjani huma tempju mqaddes "mibnijin flimkien biex ikunu l-għamara t'Alla permezz ta' l-Ispirtu" (Efesin 2:22).

Kieku l-Ispirtu mhux Alla ma nkunux nistgħu

L-istess Skrittura li tgħallem li l-Missier hu Alla, l-Iben hu Alla u l-Ispirtu hu Alla, ma tgħallimx li huma persuna waħda.

Il-Missier mhux l-Iben u mhux l-Ispirtu s-Santu.

It-tlett Persuni huma distinti minn xulxin.

"Fil-bidu kienet il-Kelma, u l-Kelma kienet m'Alla, u l-Kelma kienet Alla" (Ġwanni 1:1).

Ġwanni jsejjaħ l-Iben "il-Kelma" u jafferma d-Divinità tiegħu ("il-Kelma kienet Alla").

Fl-istess sentenza Ġwanni jgħidlna wkoll li l-Kelma kienet ma' Alla.

L-Iben hu Alla u ma' Alla.

Alla l-Missier bagħat lil Ibnu; l-Iben ġie biex jagħmel ir-rieda ta' Missieru.

Ċertament mela mhumiex l-istess persuna.

Hekk ukoll l-Ispirtu s-Santu mhux il-Missier u lanqas l-Iben.

Ġesù qal: "L-Avukat, li hu l-Ispirtu s-Santu, li l-Missier jibghat f'ismi, hu jgħallimkom kollox u jfakkarkom kulma għidtilkom" (Ġwanni 14:26).

Innota t-tlett persuni tat-Trinità: il-Missier jibgħat l-Ispirtu s-Santu, u l-Ispirtu s-Santu jgħallimna dwar l-Iben.

Ġesù qal ukoll: "Jien nitlob lill-Missier, u hu jagħtikom Avukat ieħor, biex jibqa' magħkom għal dejjem" (Ġwanni 14:6).

Id-distinzjoni bejn it-tlett persuni tidher ċar.

Hekk mela, mill-Bibbja wrejna li hemm Alla wieħed, u li l-Missier, l-Iben u l-Ispirtu s-Santu huma Alla u persuni distinti minn xulxin.

M'hemm ebda tixbiħa mill-ħolqien biex nifhmu aħjar il-misteru tat-Trinità li Alla wriena fil-Kotba Mqaddsa.

Il-Mulej jistaqsina: "Lil min ixxebbhuh 'l Alla? jew liema xbieha tqabblu miegħu?"

(Isaija 40:18).

Kull anoloġija jew xbieha t'Alla tgħallem il-qerq.

Il-Kristjani ma jemmnux fit-Trinità għax kapaċi jispjegaw 'l Alla imma għax huma konvinti li l-Bibbja tgħallem ċar sew l-unità kif ukoll id-divinità u d-distinzjoni tat-tlett Persuni minn xulxin.

Għalkemm il-veritajiet dwar Allali flimkien jifformaw id-dottrina tat-Trinità mhumiex diffiċli biex tifhimhom waħda waħda, huwa diffiċli ferm tifhem kif Alla hu wieħed u li t-tlett Persuni huma Alla.

Fl-ewwel sekli l-knisja tħabtet biex tagħti definizzjoni korretta tar-relazzjoni bejn it-tlett Persuni filwaqt li żżomm sħiħ it-tagħlim fuq l-unità t'Alla.

Fil-kredu Atanasjan naqraw: "Issa l-fidi Kattolika hi din: inqimu Alla wieħed fi trinità, u trinità f'unità; bla ma nħawwdu l-Persuni, jew nisseparaw is-sustanza.

Għax il-Persuna tal-Missier waħda, ta' l-Iben oħra, u ta' l-Ispirtu S-Santu oħra.

Iżda tal-Missier, ta' l-Iben, u ta' l-Ispirtu s-Santu hemm divinità waħda, glorja ugwali u majestà ko- eterna."

Il-knisja riedet tħares lilha nfisha kontra tagħlim eretiku:

Alla mhux persuna waħda li jidher f'bixriet jew modi differenti.

Din l-ereżija (msejjħa modaliżmu) ixxebbaħ 'l Alla ma' attur li daqqa jidher mod u daqqa oħra jidher mod ieħor.

Aħna nemmnu li t-tlett persuni huma ko-eżistenti u għandhom relazzjoni personali flimkien.

Ma nemmnux li hemm tlett allat.

L-Iben hu ħaġa waħda mal-Missier; u l-Ispirtu s-Santu huwa l-Ispirta t'Alla.

Id-dottrina tat-Trinità tafferma bil-qawwa kollha l-unità t'Alla ("inqimu Alla wiehed...[ma nisseparawx] is-sustanza...divinità wahda").

Alla mhux kompost minn tlett partijiet, bħal trijangolu magħmul minn tlett linji.

Il-Missier hu Alla sħiħ, mhux parti jew biċċa minn Alla.

L-istess nistgħu ngħidu ghall-Iben u l-Ispirtu.

Oħrajn jiċħdu t-Trinità billi jinnegaw li Kristu huwa Alla u li l-Ispirtu s-Santu huwa persuna distinta minn Alla l-Missier.

L-argumenti tagħhom huma żbaljati, kif se naraw.

Il-Kristjani ma jemmnux biss li l-Iben hu Alla; jemmnu wkoll li "għalina l-bnedmin u għas-salvazzjoni tagħna, niżel u kien inkarnat, u kien magħmul bniedem."

F'Filippin 2:6-11, l-appostlu Pawlu jikteb li Kristu:

Kristu huwa Alla minn dejjem u sar ukoll bniedem tassew meta tnissel fil-ġuf tal-verġni Marija.

Għalhekk għandu l-kwalitajiet divini (kif rajna qabel) u l-kwalitajiet umani ukoll -- twieled fiż-żmien, għandu ġisem fiżiku, kiber, inbidel, tgħallem, għejja, bata u fl-aħħar miet ukoll.

Għalhekk ma tistax targumenta li Ġesù mhux Alla għax kellu kwalitajiet umani, ngħidu ahna, li ma kienx jaf kollox.

Ma kienx jaf kollox għax hu bniedem.

Bħala Alla l-istess Kristu jaf kollox ("Issa nafu li taf kollox" - Ġwanni 16:30).

Irridu dejjem inżommu f'moħħna li Kristu hu Alla u bniedem.

Lanqas ma tista' tiċħad il-glorja divina ta' Kristu għax umilja lilu nnifsu għal xi żmien biex jikseb il-fidwa tal-poplu tiegħu.

L-istess raġel li bħala qaddej tbaxxa biex jaħsel riġlejn l-appostli, xorta waħda huwa s-Sid tagħhom u ta' kulħadd.

Darba qal, "Missieri akbar minni," għax filwaqt li l-Missier kien fil-glorja tas-sema meqjum mill-anġli, l-Iben tlibbes kuruna tax-xewk fost iż-żebliħ u l-insulti tal-midinbin.

Umilja lilu nnifsu u tbaxxa s'isfel nett għal xi żmien biex jikseb is-salvazzjoni iżda issa huwa glorifikat mal-Missier fl-ogħla smewwiet.

Il-mifdija jagħrfu s-sagrifiċċju li Kristu sofra għalihom u mill-qalb jagħtuh l-istess ġieħ li jagħtu 'll-Missier (Ġwanni 5:23).

Jasal jum meta kulħadd ikollu jistqarr li Ġesù hu Mulej u jinżel għarkopptejh quddiemu u hekk jagħtuh l-qima li tixraq biss 'l Alla, anke dawk li llum jiċħduh (Isaija 45:23; Filippin 2:9-11).

Huwa assurd l-argument li l-Iben mhux Alla għax jitlob u jobdi l-Missier.

Tassew l-Iben hu sottomess għal Missier kif tgħallem il-Bibbja: "sar ubbidjenti" u "ras Kristu hu Alla" (1 Korintin 11:3).

Bl-istess mod il-mara hi sottomessa għal żewġha, għax "ir-ras tal-mara hu r-raġel."

Iżda b'daqshekk ħadd ma jgħid li l-mara hi anqas umana mir-raġel għax għandha rwol differenti; kif mela jinnegaw id-divinità ta' Kristu minħabba s-sottomissjoni tiegħu?

L-appostlu Ġwanni kien jemmen li Ġesù hu bniedem tassew għax kien xhud tat-tbatija u l-umiltà tiegħu.

L-istess appostlu jistqarr fuq l-Iben t'Alla, Ġesù Kristu: "Dan hu Alla veru, u l-ħajja eterna" (1 Ġwanni 5:20).

Bil-kelma persuna nifhmu "xi ħadd li għandu rieda, jaħseb, iħoss u jitkellem."

Il-kliem Missier u Iben mal-ewwel jissuġġerixxu personalità iżda il-kelma Spirtu (li litteralment tfisser nifs) tista' tindika sempliċement qawwa jew forza impersonali.

Iżda ma rridux ninsew li l-anġli u d-demonji huma spirti u madankollu huma personali għax jaħsbu u jitkellmu.

Aktar importanti rridu niftakru li "Alla hu Spirtu" (Ġwanni 4:24).

Għalhekk hi preżunzjoni li tiċħad il-personalità ta' l-Ispirtu s-Santu sempliċiment għax hu spirtu.

L-Iskrittura tieħu ħsieb tiddistingwi bejn l-Ispirtu u l-qawwa tiegħu.

Naqraw dwar "il-qawwa ta' l-Ispirtu s-Santu" bħalma naqraw dwar "il-qawwa ta' Kristu" (Rumani 15:13; 2 Korintin 12:9).

Għalhekk ma nistgħux ngħidu li l-Ispirtu hu sempliċement qawwa, bħalma ma nistgħux ngħidu li Kristu hu biss qawwa.

Qabel bata, il-Mulej Ġesù wiegħed lid-dixxipli li hu u l-Missier kellhom jibghatu "Kunsullier ieħor" (Gwanni 14:16, 26; 15:26; 16:7).

Ġesù kien il-Kunsullier tagħhom sakemm kien preżenti u wara li telaq bagħtilhom Kunsullier bħalu f'Pentekoste.

Mela l-Ispirtu s-Santu huwa persuna bħal Ġesù Kristu.

L-Ispirtu s-Santu huwa intelliġenti għax jaf, jgħallem u għandu fehma: "Dak li hemm f'Alla ma jafu ħadd, ħlief l-Ispirtu t'Alla...li jgħallem l-Ispirtu s-Santu...Dak li jgħarbel il-qlub jaf x'inhi l-fehma ta' l-Ispirtu" (1 Korintin 2:10-11; Rumani 8:27).

L-Ispirtu s-Santu għandu wkoll rieda għax iqassam id-doni tiegħu lil kull wieħed kif irid (1 Korintin 12:11).

L-Iskrittura tikkmandana: "La tnikktux lill-Ispirtu mqaddes t'Alla" (Efesin 4:30).

Min jiċħad il-personalità ta' l-Ispirtu qajla jista' jifhem dan il-kliem għax hu impossibbli li tnikket "forza."

Iżda ladarba l-Ispirtu jitnikket, huwa persuna tassew.

Għalhekk il-Bibbja titkellem ukoll fuq "l-imħabba ta' l-Ispirtu" (Rumani 15:30).

Xi wħud imaqdru, jigdbu u saħansitra jidgħu kontra l-Ispirtu s-Santu (Lhud 10:29; Atti 5:3; Mattew 12:31).

L-istess azzjonijiet tagħhom juru li l-Ispirtu hu persuna għax kif tista' tmaqdar, tigdeb u tidgħi kontra forza?

L-Ispirtu għandu relazzjoni personali mal-Kristjani.

Fl-Atti naqraw: "Waqt li Pietru kien jaħseb fuq id-dehra, qallu l-Ispirtu: Ara, tlett irġiel qegħdin ifittxuk.

Qum, mela, u inżel, u mur magħhom: għax jien bgħatthom."

F'post ieħor: "Qal l-Ispirtu s-Santu: ifirduli 'l Barnaba u 'l Sawl għax-xogħol li għalih sejjaħtilhom" (Atti 10:19,20; 13:2).

L-Ispirtu jgħin lid-dixxipli kollha billi "jitlob għalina bi tnehid li ma jistax jingħad" (Rumani 8:26).

Innota l-Ispirtu jitkellem, jibgħat, isejjaħ u jitlob.

Dawn huma lkoll azzjonijiet personali.

L-għarfien ta' Alla Trinità huwa marbut mas-salvazzjoni tal-bniedem.

Il-Kristjani jemmnu li huma "maħturin skond l-għarfa minn qabel t'Alla l-Missier, bit-taqdis ta' l-Ispirtu, biex jisimgħu minn Ġesù Kristu u jitraxxu b'demmu" (1 Pietru 1:2).

Għalhekk jitgħammdu "fl-isem tal-Missier, u ta' l-Iben, u ta' l-Ispirtu s-Santu" (Mattew 28:19).

Ma jitgħammdux fi tlett ismijiet, iżda fl-isem wieħed t'Alla.

Fl-istess waqt jgħarfu li dan Alla wieħed huwa l-Missier, l-Iben u l-Ispirtu s-Santu.

Matul ħajjithom iqimu Alla wieħed, u mingħand it-tlett Persuni jistennew kull barka spiritwali: "Il-grazzja ta' Sidna Ġesù Kristu, u l-imħabba t'Alla, u x-xirka ta' l-Ispirtu s-Santu, ikunu magħkom ilkoll.

Amen" (2 Korintin 13:14).

Ngħid kelma lil min ma jemminx li Ġesù hu Alla.

Kif tista' tiċħad id-divinità ta' Kristu u xorta isejjaħlu Mulej u Salvatur?

Jekk tgħid li Ġesù hu ħlejqa, kif issejjaħlu "Mulej"?

Is-salmista qal: "O ruħi, inti għidt lill-Jahwe: Inti Sidi" (Salm 16:2).

Iżda inti tgħid: "O ruħi, inti għidt lill-ħlejqa: Inti Sidi."

Kif isejjaħ ħlejqa "s-salvatur tiegħi" meta taf li hemm salvatur wieħed, Alla?

"Jien, iva jien, jien Jahwe; u għajri m'hemmx salvatur" (Isaija 43:11).

Minkejja r-reliġjon tiegħek, int għadek m'għaraftx 'l Alla fis-sewwa għax il-glorja t'Alla tingħaraf biss f'wiċċ Kristu.

"Kieku kontu tafu lili," iwissi l-Mulej Ġesù, "tafu wkoll lil Missier."

(Ġwanni 8:19).

Għalhekk mhux għaġeb li lanqas tagħraf l-Ispirtu s-Santu.

Il-Mulej Ġesù qal dwar l-Ispirtu: "id-dinja ma tistax tilqgħu, għax la tarah, u lanqas tafu."

Iżda lid-dixxipli qalilhom: "iżda intom tafuh" (Ġwanni 14:17).

Ma rridx ngħid li kull min għandu għarfien intellettwali tad-dottrina tat-Trinità hu tassew Kristjan.

Kristjan ġenwin jingħaraf mill-qima u l-imħabba lejn Alla l-Missier, il-fiduċja fil-Mulej Ġesù Kristu, u l-qdusija li jaħdem fih l-Ispirtu s-Santu.

Inti temmen f'Alla Trinità?

Konvint li l-Iskrittura tgħallem li hemm Alla wieħed?

Għaraft lill-Missier?

Għaraftu bi Kristu, ix-xbieha perfetta tiegħu?

Qiegħed jgħammar fik bl-Ispritu s-Santu?


Burma

Burma

Il-Burma, magħrufa wkoll bħala Mjanmar hija stat sovran fix-Xlokk tal-Asja.

Il-Pajjiż huwa mdawwar mill-Indja, il-Bangladexx, iċ-Ċina, il-Laos u t-Tajlandja.

Terz tal-perimetru totali ta' Burma li jkopri 1930 kilometru (1200 mi), jifforma kosta mhux interrotta tul il-Bajja ta' Bengal u l-Baħar Andaman.

B'total ta' 676,578 km2 (261,227 sq mi), huwa l-40 l-akbar pajjiż fid-dinja u t-tieni l-akbar pajjiż fl-Asja tax-Xlokk.

Il-Burma huwa wkoll l-24 l-aktar pajjiż popolat fid-dinja b'aktar minn 60,280,000 ruħ.


Kambodja

Kambodja

Il-Kambodja, uffiċjalment magħrufa bħala r-Renju tal-Kambodja, huwa pajjiż li jinsab fil-parti tan-Nofsinhar tal-Peniżola tal-Indoċina fix-Xlokk tal-Asja.

Art tat-total tagħha huwa 181,035 kilometru kwadru (69,898 sq mi), u għandha fruntieri mat-Tajlandja għall-Majjistral, Laos għall-Grigal, il-Vjetnam lejn il-lvant u l-Golf tat-Tajlandja lejn il-Lbiċ.


Lista ta' pajjiżi skont il-popolazzjoni

Lista ta' pajjiżi skont il-popolazzjoni

Din hija lista ta' pajjiżi skont il-popolazzjoni.

Il-lista tinkludi pajjiżi indipendenti u territorji dipendenti abitati ibbażati fuq l-istandard ISO 3166-1.

Il-popolazzjoni ta' kull pajjiż hi mogħtija wkoll bħala persentaġġ tal-popolazzjoni tad-dinja, li skont l-arloġġ tal-popolazzjoni tal-Bureau taċ-Ċensiment tal-Istati Uniti hi stmata li hi 7.071 biljuni.

Skond stima separata mill-Ġnus Magħquda, qabżet is-7 biljuni f'Ottubru tal-2011.

Iż-żoni li jiffurmaw parti integrali minn stati sovrani, bħall-pajjiżi tar-Renju Unit, huma magħduda bħala parti mill-istati sovrani kkonċernati.

Mhumiex inklużi entitajiet oħra, bħall-Unjoni Ewropea, li mhumiex stati sovrani, u territorji dipendenti li m'għandhomx popolazzjoni permanenti, bħall-klejms ta' diversi pajjiżi għall-Antartika.

Iċ-ċifri użati f'din tabella huma bbażati fuq l-istima l-aktar riċenti jew projezzjonijiet mill-awtoritajiet taċ-ċensiment nazzjonali meta jkunu disponibbli u ġeneralment jiġu approssimati.

Fejn ma jkunx hemm informazzjoni nazzjonali aġġornata disponibbli, iċ-ċifri huma bbażati fuq l-istimi tal-2012 mid-Diviżjoni tal-Popolazzjoni tad-Dipartiment tan-Ġnus Magħquda għall-Affarijiet Ekonomiċi u Soċjali.

Minħabba li l-figuri miġbura ma jinġabrux fl-istess ħin f'kull pajjiż, jew bl-istess livell ta' preċiżjoni, il-paraguni numeriċi li jirriżultaw jistgħu jagħtu konklużjonijiet mhux korretti.

Barra minn hekk, it-total tal-figuri tal-pajjiżi kollha mhux daqs it-total tad-dinja.

Nota: territorji dipendenti kollha huma murija bil-"korsiv".


Nju

Nju

Nju huwa pajjiż gżira fin-nofsinhar tal-Oċean Paċifiku, 2400 kilometru (1500 mi) grigal tan-New Zealand u fit-trijangolu ffurmat mit-Tonga (fil-Lbiċ), is-Samoa (fil-Majjistral) u l-Gżejjer ta' Cook (fil-Lbiċ).

L-art tagħha fiha 260 kilometru kwadru (100 mili kwadri) u l-popolazzjoni tagħha, il-parti l-kbira Polineżjana, hija ta' madwar 1400 ruħ.

Dawn is-soltu l-gżira jsejħulha "Il-Blata", referenza għal-laqam tradizzjonali "Il-Blata tal-Polineżja".

Għalkemm awto-governattiva, Nju għandu assoċjazzjoni ħielsa ma' New Zealand u b'hekk m'għandux sovranità sħiħa.

In-"Njujani" huma ċittadini tan-New Zealand u r-Reġina Eliżabetta II hija l-kap ta' stat ta' Nju fil-kapaċità tagħha bħala r-Reġina tan-New Zealand.

Ir-relazzjonijiet diplomatiċi fil-parti l-kbira tieħu ħsiebhom New Zealand f'isem Nju.

90-95% tan-nies "Njujani" jgħixu f'New Zealand flimkien ma' madwar 70% ta' dawk li jitkellmu bil-lingwa "Njuana".

Fl-2003, Nju sar l-ewwel "nazzjon tal-wi-fi" fid-dinja.

Nju kienet ikkoloniżżata minn Polineżjani minn Samoa madwar 900 WK.

Invażuri oħra ġew mit-Tonga fis-seklu 16.

Sal-bidu tas-seklu 18, jidher li ma kienx hemm gvern nazzjonali jew mexxej nazzjonali.

Qabel, il-kapijiet tal-familji kienu jeżerċitaw l-awtorità tagħhom fuq ċerti segmenti tal-popolazzjoni.

Madwar l-1700 il-kunċett u l-prattika ta' "monarkija" jidhru li ġew introdotti permezz tal-kuntatt mas-Samoa jew Tonga.

Minn dak iż-żmien suċċessjoni ta' patu-iki (Rejiet) iggvernaw il-gżira, l-ewwel wieħed minnhom kien Puni-Mata.

Nt-toga, li saltan fis-snin 1875-1887, kien l-ewwel re Nisrani.

L-ewwel Ewropew li żar Nju kien il-Kaptan James Cook fl-1774.

Cook għamel għamel tliet tentattivi biex jinżel fuq il-gżira, iżda ġie miċħud il-permess mill-abitanti Polineżjani.

Huwa semma l-gżira "Il-Gżira Salvaġġa" għaliex, skont il-leġġenda in-nies nattivi li "laqgħuh" kienu miżbugħa b'dak li deher lil Cook u l-ekwipaġġ tiegħu li kien demm.

Madankollu, iż-żebgħa fuq is-snienhom kienet "ħulaħula" meħuda minn banana ħamra nattiva.

Fiż-żewġ sekli ta' wara l-gżira kienet magħrufa bħala l-Gżira Salvaġġa, sakemm l-isem oriġinali Niu ē, li jfisser "Araw l-ġewża tal-Indi", reġa' beda jintuża.

L-Ewropej li ppruva jiġu fuq il-ġżira wara dan kienu mis-Soċjetà Missjunarja ta' Londra li waslu fl-1846 fuq il-vapur "Messanger of Peace".

Wara ħafna snin jippruvaw jinżlu l-art il-missjunarji Ewropew ħadu Njujan, jismu Nukai Peniamina, Samoa biex jiġi mħarreġ bħala saċerdot fil-Kulleġġ Teoloġiku ta' Malua.

Peniamina mar lura bħala missjunarju bl-għajnuna ta Toimata Fakafitifonua.

Fl-aħħar tħalla jinżel fuq il-gżira f'Uluvehi Mutalau wara li numru ta' tentattivi fl-irħula l-oħra ma rnexxewx.

Il-Kapijiet tar-raħal ta' Mutalau ħallew 'l Peniamina joqgħod hemm u assenjaw aktar minn 60 għassies biex jipproteġuh lejl u nhar fil-forti ta' Fupiu.

Il-Kristjaneżmu kien l-ewwel mgħallem lin-nies ta' Mutalau qabel ma ġie ppriedkat lill-irħula kollha ta' Nju; fil-bidu l-irħula l-kbar l-oħra opponew l-introduzzjoni tal-Kristjaneżmu u ippruvaw joqtlu 'l Peniamina.

In-nies mill-villaġġ ta' Hakupu, għalkemm dan kien l-aħħar raħal li rċieva l-Kristjaneżmu, ġie jitlob għal "xi kelma ta' alla"; għalhekk ir-raħal tagħhom ssemma mill-ġdid "Ha Kupu Atua" li tfisser "xi kelma ta' alla", jew "Hakupu" fil-qosor.

Fl-1887, ir-Re Fata-a-iki, li kien is-saltan 1887-1896, offra li jċedi s-sovranità lill-Imperu Britanniku għax beżgħu mill-konsegwenzi ta' annexation minn forza kolonjali inqas benevolenti.

L-offerta ma kinitx aċċettata sa 1900.

Nju kien protett mil-Brittanja għal żmien, iżda l-involviment dirett tar-Renju Unit ntemmet fl-1901 meta New Zealand ħadu l-gżira.

L-Awto-gvern ingħata mill-parlament tan-New Zealand mal-kostituzzjoni l-1974, wara referendum ta' Nju fl-1974 fejn in-Njujani ġew mogħtija tliet għażliet: indipendenza, awtonomija jew kontinwazzjoni bħala territorju New Zealand.

Il-maġġoranza magħżula self-government u l-kostituzzjoni bil-miktub, Nju ġiet ippromulgata bħala liġi suprema.

Robert Rex, native parti etnikament parti Ewropea, inħatar premier 1 tal-pajjiż, pożizzjoni li żamm sa mewtu 18 sena wara.

Rex saret l-Njujana ewwel li jirċievu knighthood, fl-1984.

F'Jannar 2004, Nju ntlaqat minn Ċiklun Heta, li qatel żewġ persuni u kkawżaw ħsara estensiva lill-gżira kollha, inkluż ħassar ħafna min-nofsinhar tal-belt kapitali, Alofi.

L-Att Kostituzzjoni ta' Nju "investa" l-awtorità ta' eżekuttiva fil-Maestà Tagħha r-Reġina fi Dritt ta' New Zealand u l-Gvernatur Ġenerali ta' New Zealand.

Il-Kostituzzjoni speċifikat li fil-prattika ta' kuljum sovranità hija eżerċitata mill-Kabinett tal-Ministri ta' Nju, li tinkludi l-premier u tliet Ministri oħra.

Il-"premier" u l-ministri huma membri tal-Assemblea Leġiżlattiva ta' Nju, parlament tal-pajjiż.

L-assemblea tikkonsisti minn 20 membru eletti demokratikament, 14 minnhom huma eletti mill-eletturi ta' kull raħal kostitwenz , sitta mill-votanti kollha reġistrati f'kull kostitwenzi.

Eletturi għandhom ikunu ċittadini ta' New Zealand, residenti għal mill-inqas tliet xhur, u l-kandidati għandhom ikunu eletturi u residenti għal 12-il xahar.

Kull min twieled fi' Nju għandhom jirreġistraw fir-reġistru elettorali.

L-Kelliem jiġi elett mill-Assemblea u hija l-ewwel uffiċjali li jiġu eletti fl-ewwel sessjoni tal-Assemblea Leġiżlattiva wara l-elezzjoni.

Il-Kelliem il-ġdid jitlob għal nominazzjonijiet għall "premier"; il-kandidat ma 'l-aktar voti mill-membri 20 jiġi elett.

Il-"Premier" tagħżel tliet membri oħra li jiffurmaw il-Kabinett tal-Ministri, il-fergħa eżekuttiva tal-gvern.

L-oħra żewġ organi tal-gvern, wara l-mudell "Westminster", huma l-Assemblea Leġiżlattiva u l-Ġudikatura.

Elezzjonijiet ġenerali ssir kull tliet snin, l-aktar reċentement fis-7 ta' Mejju 2011.

Il-ġudikatura hija indipendenti mill-eżekuttiv u l-leġiżlatura.

Nju għandha High Court, Qorti ta' Appell, u tgawdi l-appelli lill-Kumitat Ġudizzjarju Kunsill tal-Privy, f'Londra.

Nju hija km2 269 mqajma Atoll qroll fl-Oċean Paċifiku tan-Nofsinhar, fil-Lvant tat-Tonga.

Hemm tliet ġeografikamenti periferiċi qroll sikka maż-Żona Ekonomika Esklussiva li ma jkollhomx kwalunkwe żona ta' art: st, huwa plateau ċirkolari madwar 400 metri fid-dijametru, b'fond inqas ta' 9.5 metri

Minbarra dawn, Albert Meyer Reef, (20 ° 53'S, 172 ° 19'W, kważi 5 km twila u wiesgħa, fond anqas 3 metri, 326 km Lbiċ) mhux uffiċjalment mitluba min Nju, u l-eżistenza ta Haymet Rocks, (26 ° S, 160 ° W, 1273 km ESE) hija dubjuża.

Nju hija waħda akbar tal-gżejjer qroll fid-dinja.

L-art tikkonsisti franka irdum woqfa tul il-kosta ċentrali ta' plateau li tiżdied għal madwar 60 metru 'l fuq livell tal-baħar.

Is-sikka tal-qroll iddawar l-gżira, bil-waqfa maġġura biss fis-sikka li tinsab fil-kosta tal-punent ċentrali, viċin il-belt kapitali, Alofi.

Karatteristika notevoli hija n-numru ta' għerien tal-franka li jinstabu qrib il-kosta.

Il-gżira, bejn wieħed u ieħor għandha forma ovali fil-forma (bid-dijametru ta' madwar 18 kilometru), b'żewġ bajjiet kbar madwar il-kosta tal-punent, il-Bajja Alofi fiċ-ċentru u l-Bajja Avatele fin-nofsinhar.

Bejn dawn huwa l-promontorju tal-Punt Halagigie.

Peniżola żgħira, TePā Punt , huwa qrib il-ftehim ta' Avatele fil-Lbiċ.

Ħafna mill-popolazzjoni tgħix qrib il-kosta tal-punent, madwar il-kapital, u fil-majjistral.

Uħud mill-ħamrija huma "geochemically" ħafna li mhumiex tas-soltu.

Din it-tip ta' ħamrija hija estremament ferm niexfa tropikali, b'livelli għoli ta' ħadid u ossidi tal-aluminju (oxisol) u merkurju, u fihom livelli għolja ta' radjoattività naturali.

M'hemm kważi l-ebda uranju, iżda r-radjonukeidi Th-230 u Pa-231 huma ras it-tħassir tal-katina.

Dan huwa l-istess distribuzzjoni ta' elementi li jinstabu b'mod naturali fil-qiegħ il-baħar fond ħafna, iżda l-evidenza ġeokimiċi tissuġġerixxi li l-oriġini hija estrema tat-temp ta' qroll u għadis tal-baħar fil-qosor 120000 sena ilu.

"Upwelling Endothermal", li permezz tagħha sħana ħafifa vulkanika naturali tfassal ilma baħar fond sa permezz tal-qroll poruż, li jistgħu jikkontribwixxu wkoll.

L-ekonomija ta' Nju hija żgħira, bil-Prodott gross domestiku ta' NZ $ 17 miljuni fl-2003, jew US $ 10 miljun fl parità ta' poter tax-xiri.Ħafna attivitajiet ekonomomiċi ddur madwar il-gvern, il-gvern kien tradizzjonalment inkarigata bl-organizzazzjoni u l-ġestjoni tal- affarijiet tal-pajjiż il-ġdid sa mill-1974.

Madankollu, peress li l-ekonomija tkun laħqet stadju fejn regolazzjoni statali tista' issa iċċedi lis-settur privat, hemm sforz kontinwu biex tiżviluppa s-settur privat.

Wara Ċiklun Heta, il-gvern għamel impenn kbir lejn riabilitazzjoni u l-iżvilupp tas-settur privat.

Il-gvern allokat $ 1 miljun għall-settur privat, li intefqu fuq l-għajnuna lin-negozji meqruda miċ-ċiklun, u dwar il-kostruzzjoni tal-Park Industrijali Fonuakula.

Dan il-park industrijali huwa lest u xi negozji diġà qed joperaw minnha.

Il-Park Industrijali Fonuakula huwa mmexxi miċ-Ċentru tan-Negozju ta' Nju, organizzazzjoni kważi governattiva li jipprovdu servizzi ta' pariri għan-negozji.

Familji Ħafna Njujan jkabbru għelejjel tagħhom stess l-ikel għas-sussistenza u xi wħud huma mibjugħa fil-Makete Nju fil Alofi, xi esportati lejn familji tagħhom fi New Zealand.

Il-għoraż Njujan hija magħrufa fil-Samoa bħala "talo Nju" u fis-swieq internazzjonali kif roża għoraż.

Nju wkoll esportazzjonijiet għoraż għas-suq New Zealand.

Il għoraż Nju hija varjetà naturali u hija ħafna reżistenti għall-parasiti.

Il-Gvern Nju u l-Grupp Reef minn New Zealand bdiet żewġ impriżi konġunti fl-2003 u l-2004 li jinvolvu l-iżvilupp tas-sajd u noni (Morinda citrifolia, siġra żgħira bil-frott li jittiekel).

Il-proċessuri Ħut Nju, Ltd hija joint venture kumpannija ipproċessar tal-ħut frisk, tonn prinċipalment (denbu isfar, għajnejn kbar u l-alonga), għall-esportazzjoni lejn is-swieq barranin.

NFP topera minn impjant tagħhom ħut istat ta' l-arti fil-Amanau Alofi Nofsinhar, mimlija u miftuħa f'Ottubru 2004.

F'Awwissu 2005, kumpannija tal-minjieri Awstraljana, Goldfields Yamarna, issuġġerixxa li Nju jista' jkollhom depożitu akbar fid-dinja ta' l-uranju.

Sa kmieni f'Settembru dawn tamiet kienu meqjusa bħala ottimisti żżejjed, u tard f'Ottubru tal-kumpanija kkanċellati pjanijiet tagħha għall-mini, li jħabbar li tħaffir esplorazzjoni kien identifika xejn ta' valur kummerċjali.

L-Titoli Awstraljana u l-Investimenti Kummissjoni ppreżentat ħlasijiet f'Jannar 2007 kontra żewġ diretturi tal-kumpannija, issa msejħa Proġetti Minjieri Group Ltd, li jallega li l-aġir tagħhom kien qarrieqa u huma involuti fil-insider trading.

Dan il-każ ġie solvut barra mill-qorti fl-Lulju 2008, iż-żewġ naħat jirtiraw it-talbiet tagħhom.

Hemm hija kumpannija Awstraljana li kienet inħarġet liċenzja minerali tiftix kmieni fl-1970 li għadu attiv ħafna fil tagħmel riċerka u tiġbor data dwar depożiti minerali potenzjali fuq Nju.

Rimessi mill espatrijati Njujan kienu sors ewlieni ta' kambju barrani fil-1970s u 1980s kmieni.

Il-migrazzjoni kontinwu ta' Njujans lejn New Zealand mxiet membri l-aktar tal-familji estiżi u nukleari lejn New Zealand, titneħħa l-ħtieġa li jibgħat rimessi lura d-dar.

Fl-1990 tard, PFTAC wettqu studji fuq il-bilanċ tal-pagamenti ta' Nju, li kkonfermat li n-Njujans qed jirċievu fondi mibgħuta ftit imma qed tibgħat aktar flus barranin, prinċipalment għall-ħlas għall-merkanzija importata u għall-edukazzjoni ta' studenti Njujan mibgħuta biex jistudjaw fl- New Zealand.

Għajnuna barranija, prinċipalment minn New Zealand, kien sors prinċipali tal-gżira ta' dħul.

Għalkemm ħafna għajnuna barranija Njujan ġej minn New Zealand-nazzjon gżira hija attwalment jitilfu $ 250,000 NZ fis-sena (ie tnaqqis fin-New Zealand finanzjament) tfisser il-pajjiż se jidħlu li joqgħod fuq l-ekonomija tagħha aktar fi żminijiet li ġejjin.

Spejjeż tal-Gvern konsistentement jaqbżu d-dħul għal livell sostanzjali, bl-għajnuna minn New Zealand issussidjar pagi tas-servizz pubbliku.

Il-gvern jiġġenera wkoll xi dħul, prinċipalment mit-taxxa fuq id-dħul, it-taxxa ta' importazzjoni u l-kiri ta' linji tat-telefon.

Il-gvern fil-qosor flirted ma 'l-ħolqien ta' "bankarja offshore", iżda, taħt pressjoni mill-Teżor Amerikan, qablet li ttemm l-appoġġ tiegħu għall-iskemi maħsuba biex tnaqqas it-taxxa fil-pajjiżi bħal New Zealand.

Nju issa jipprovdi Reġistrazzjoni tal-Kumpaniji awtomatizzata, li huwa amministrat mill-Ministeru ta' New Zealand għall-Iżvilupp Ekonomiku.

L-Assemblea Leġiżlattiva ta' Nju għaddiet l-Att dwar it-Taxxa Konsuma ta' Nju fl-ewwel ġimgħa ta' Frar 2009, u t-taxxa ta' 12.5% fuq oġġetti u servizzi huwa mistenni li jidħol fis-seħħ fl-1 April 2009.

Taxxa tad-Dħul tbaxxa, u t-taxxa ta' importazzjoni jistgħu jiġu reset għal żero ħlief għall-"dnub" oġġetti simili xorb, tabakk alkoħol u ratba.

Taxxa fuq id-dħul sekondarju tbaxxa minn 35% għal 10%, bil-għan iddikjarat ta' trawwim ta' produttività tax-xogħol żdiedet.

Fl-1997, l-Internet assenjat Numri Awtorità (IANA), taħt kuntratt mad-Dipartiment tal-Kummerċ Amerikan, assenjata l-Utenti Internet Society 'Nju (IUS-N), ta' karità privat, bħala maniġer ta'.

Nu ogħla livell tad-dominju fuq l-Internet.

An ta' karità IUS-N kien - u għadu - l-użu id-dħul minn jirreġistraw ismijiet ta' dominju nu biex jiffinanzja servizzi tal-Internet bi prezz baxx jew b'xejn għall-poplu ta' Nju..

Fl-ittra lill-ICANN fl-2007, awdituri indipendenti IUS-N tal rappurtati IUS-N kienu investew US $ 3 miljun għall-servizzi tal-Internet fl Nju bejn l-1999 u l-2005 minn.

Dominju nu isem tar-reġistrazzjoni tad-dħul matul dak il-perjodu.

Fl-1999, IUS-N u l-Gvern ta Nju ffirmaw ftehim li bih il-Gvern irrikonoxxa li IUS-N ġestiti l-ccTLD nu.

Taħt l-awtorità IANA u IUS-N impenjati li jipprovdu servizzi tal-Internet b'xejn lil dipartimenti tal-gvern kif ukoll għaċ-ċittadini privati Nju s .

A Gvern elett wara ikkontestat li ftehim u attentat biex tasserixxi pretensjoni fuq l-isem tad-dominju, inkluża ħtieġa għall IUS-N jagħmlu ħlasijiet diretti ta' kumpens lill-Gvern.

Fl-2005, Kummissjoni Gvern maħtur ta' Inkjesta it-tilwima rilaxxati rapport tagħha, li sabet l-ebda mertu fit-talbiet tal-gvern;. il-gvern sussegwentement ċaħdet it-talbiet fl-2007.

Mill-2003, IUS-N beda installazzjoni konnessjonijiet Wifi matul il-villaġġ ta' kapital ta' Alofi u fl-irħula fil-qrib diversi u iskejjel, u ġie tespandi l-kopertura Wifi fil-villaġġi ta' barra minn dakinhar, jagħmlu Nju-Nazzjon WiFi.

Biex tiżgura s-sigurtà għal dipartimenti tal-Gvern, IUS-N jipprovdi l-gvern ma' konnessjoni DSL sigura biex link IUS-N-Internet permezz tas-satellita , bl-ebda spiża.

Fl-2003, il-Gvern impenjat ruħha li tiżviluppa u tespandi l-produzzjoni tal-vanilla bl-appoġġ ta NZAID.

Il-Vanilla kibret selvaġġ fi' Nju għal żmien twil.

Minkejja l-intopp kkawżata mill-qerda ta' Ċiklun Heta kmieni fl-2004, kien hemm ħidma li għaddejja dwar il-produzzjoni tal-vanilla.

Il-pjan ta' espansjoni beda bil-impieg tal-ħaddiema bla xogħol jew sottoimpjegati biex jgħinu l-art ċar, impjant ta' appoġġ siġar u dwieli vanilla pjanti.

L-approċċ għall-art aċċess tinkludi tippjana li jkollhom kull impjant dar bicca żgħira ta' madwar nofs sa 1 Acre (4000 m2) li jiġu kklerjati u mħawla bid-dwieli vanilla.

Hemm ħafna ta' żrigħ għas-sostenn siġar li tilqa' domanda għall-espansjoni ta' pjantaġġuni tal-vanilla, madankollu hemm nuqqas serju ta' dwieli tal-vanilla għat-tħawwil istokk.

Hemm naturalment-dwieli vanilla eżistenti, iżda qtugħ minnhom għat-tħawwil istokk se tnaqqas jew twaqqaf l-vanilla mill-produzzjoni fażola.

Fil-mument, il-fokus huwa fl-oqsma tal-ħsad u l-kummerċjalizzazzjoni.

Ekonomija Nju s sofra mill-Ċiklun Heta tropikali devastanti fl-4 ta' Jannar 2004.

Il-Pjan Integrat Strateġiku ta' Nju (NISP) huwa l-pjan ta' żvilupp nazzjonali, twaqqif ta' prijoritajiet nazzjonali għall-iżvilupp.

Ċiklun Heta ħa l bogħod madwar sentejn mill-implimentazzjoni tal-NISP, filwaqt li l-isforzi nazzjonali jikkonċentraw fuq l-isforzi ta' rkupru.

Fl-2008, Nju kien għadu biex tirkupra b'mod sħiħ mill-devastazzjoni tal Ċiklun Heta.

Fil-qasam tal-kummerċ, Nju huwa attwalment fil-proċess ta' negozjati ma' pajjiżi tal-Paċifiku oħra ftehimiet ta' kummerċ ħieles, PICTA Kummerċ fis-Servizzi (PICTA TIS), Ftehimiet ta' Sħubija Ekonomika mal-Unjoni Ewropea, u PACER Plus mal-Awstralja u New Zealand.

L-Uffiċċju tal-Konsulent Kummerċ Kap (OCTA) diġà ġie stabbilit biex tassisti lill-pajjiżi Nju u oħrajn Paċifiku fin-negozjati ta' l-Plus PACER.

Minkejja li Nju huwa pajjiż żgħir, numru ta' sports differenti huma popolari.

L-unjoni tar-Ragbi huwa l-aktar sport popolari fl Nju, kemm minn l-irġiel u n-nisa; Nju kienu fit-turnew FORU champions tat-Tazza Oċeanja tan-Netbol li jintlab biss min-nisa..

Hemm korsa tal-golf ta' disa' toqob ġewwa Fonuakula.

Hemm kostruzzjoni tal-bowling taħt lawn aħdar.

L-Assoċjazzjoni tal-Futbol huwa sport popolari fi' Nju, kif muri mit-"Tournament Soccer Nju".

Il-kampjonat tar-Ragbi huwa wkoll sport popolari tan-Nju.